Чемпионлар лигаси 2016/17\n3-тур, 19.10.2016, соат 23:45\nЛионель Месси (17, 60, 69)\n90+3' Ўйин якунланди. "Барселона" - "Манчестер Сити" - 4:0!\n89' ГООООООЛ! Неймар, 4:0! Бразилиялик футболчи Мессидан узатма қабул қилди ва икки ҳимоячи орасида бўлишига қарамай, 9 метрлардан зарба бериб, дарвозани ишғол қилди\n87' Неймар! Кабальеро унинг зарбасини қайтарди! Месси тепиши керакмиди?!\n86' Пенальти! "Сити" дарвозасига! Мессини чалиб йиқитди Коларов\n82' ВУУУУУҲ! Неймар чап томондан жарима майдончаси кирди, аммо узатмани ташқарида турган Ракитичга берди. Иван тўпни дарҳол дарвозабон майдончасининг олис бурчагига етказди. Неймар бирга бир вазиятда тўпга зарба берди. Кабальеро оёғи билан тўпни қайтарди\n80' "Барселона"да ўзгариш: Андрес Иньеста ўрнига Андре Гомеш майдонга тушди\n79' "Сити"да ўзгариш: Гўндоган ўрнига Серхио Агуэро тушди\n78' Вууҳ! Стерлинг чиройли пас билан Силвани жарима майдончасига бошлади, аммо Давид ўз вақтида шерикларига аниқ узатма бера олмади\n76' Қарши ҳужум пайтида Неймар Коларовни алдаб, жарима майдончасига кирди ва 11 метрли нуфти устига узатма берди. Ҳимоячи тўпни қайтарди, Суарес бироз кеч қолди\n75' Жаримадан етказилган узатмани Умтити бош билан қайтарди\n74' Жереми Матьё 3 дақиқа ичида иккинчи сариқ карточкани олиб, майдонни тарк этмоқда. У ўзидан ўтиб кетаётган Раҳимни чалиб йиқитди.\n72' Хавфли вазият. Коларов йўллаган зарбани тер Штеген қайтарди. Меҳмонлар тўпни дарвозага йўллай олишмади. Мезбонлар хавфни бартараф этишди\n71' Жереми Матьё сариқ карточка олди. "Сити" жарима майдончаси ташқарисидан жарима зарбаси тепади\n69' ГОООООООЛ! Лионель Месси, 3:0! Хет-трик! Гўндоган қўпол хатога йўл қўйди ва Луис Суарес жарима майдончасига кириб, Мессига узатма берди. Лео бирга бир вазиятда Кабальерони осонлик билан доғда қолдирди\n68' Де Брюйне офсайдда қолди\n67' Месси офсайдда қолди\n66' Месси жарима тўпини жарима майдончасига етказди. Тўп ҳимоячидан майдонни тарк этди\n64' Вуууууҳ! Гўндоганнинг аниқ узатмасидан кейин Кевин де Брюйне деряли бирга-бир вазиятда жарима майдончаси кирар-кирмас зарба берди. Тер Штеген зарбани қайтарди\n62' Месси тўпга бироз ета олмаи, акс ҳолда хет-трик...\n61' ГООООООЛ! Лионель Месси, 2:0! Аргентиналик футболчи Иньестадан узатма қабул қилди ва жарима майдончаси чизиғи устидан яқин бурчакка тўпни жойлади! Кабальеро ва ҳимоячилар ожиз қолишди\n58' Ниҳоят жарима зарбаси берилди. Месси ноаниқ зарба йўллади\n57' "Манчестер Сити"да иккита мажбурий ўзгариш: Сабалета ва Нолито ўрнига дарвозабон Кабальеро ва ҳимоячи Гаэль Клиши туширилди\n55' Пабло Сабалетага тиббий ёрдам кўрсатилаётгани боис, ҳали жарима зарбаси тепилмади\n53' ВУУУУҲ! Оҳоҳоҳо! Клаудио Браво қўпол хатога йўл қўйди ва ўз хатосини тўғрилаш оқибатида майдондан четлатилди! Олис масофадан етказилган узатма Суарес югурди, аммо жарима майдончасини ташлаб чиққан "Сити" посбони тўпни эгаллади ва шерикларига узатма бериш чоғида тўпни Суаресга бериб қўйди. Луис тўпни дарвозабоннинг устидан ошириб, дарвоза томон тепди. Браво эса жарима майдончаси ташқарисида бўлишига қарамай, қўли билан қайтарди. Тўғри, у жамоасини голдан қутқарди, аммо ўзи майдондан четлатилди!\n51' Вууууууҳ! Бурчакдан етказилган узатмага Умтити бош билан зарба берди. Тўп шундоққин устун ёнидан ўтиб кетди!\n50' Неймар жарима майдончаси ташқарисида ўнгроқда турган Ракитичга узатма берди. Иваннинг зарбасидан кейин тўп меҳмон футболчисидан майдонни тарк этди\n45+3' Биринчи бўлим якунланди. Ҳозирча "Барселона" - "Манчестер Сити" 1:0. Танаффус\n45+2' Стерлинг ўнг томондан "Барса" дарвозабон майдончасига узатма берди. Де Брюйне ўткир бурчак остида зарба берди. Тўп тўрга ён томондан тегди\n45+1' ВУУУУУҲ! "Барса" тезкор ҳужум ташкил қилди. Месси марказ бўйлаб олдинга ўтди ва Суаресга узатма берди. Луис дарҳол зарба берининг имконини топди. Тўп Бравонинг оёғидан юқорига кўтарилди. Клаудионинг ўзи ўрнидан турди ва тўпни майдон ташқарисига чиқариб юборди\n45' Вууууууҳ! Жаримадан етказилган узатмага Стоунз 5 метрдан бош билан зарба берди! Тўп устунни деярли силаб ўтиб кетди\n44' Бурчак тўпи тахликали бўлди. Гўндоган жарима майдончаси ичида тўпни қабул қилди ва тўпни дарвозабоннинг устидан ошириб қўйишга ҳаракат қилди. Тўп тўрга юқори томондан келиб тушди\n43' Чап қанотдан "Барса" жарима майдончасига кирган Нолитога узатма берилди, Маскерано хавфни бартараф этиб, тўпни майдон ташқарисига чиқариб юборди\n41' Оҳо! Агар жарима майдончасига чап қанотдан кираётган Неймар томон Мессининг узатмаси ўтганида, "шаҳарликлар"га ҳавас қилиб бўлмасди\n40' Фернандиньо сариқ карточка олди. У Неймарга нисбатан хавфли ўйнади\n39' "Барселона"да иккинчи мажбурий ўзгариш: Пике ўрнига Жереми Матьё туширилди\n38' ВУУУУУУҲ! Гўндоган Пикени чиройли тарзда алдаб ўтди ва яккама-якка вазиятда олис бурчак томон зарба берди. Тер Штеген футболчининг ниятини ўқиди ва зарбани қайтарди!\n37' Хавфли вазият. Силва жарима майдончасига чап томондан кираётган Нолитога узатма берди. Испаниялик футболчининг зарбасидан кейин дарвозабон тўпни майдон ташқарисига чиқариб юборди\n37' Де Брюйне ўнг қанотдан дарвоза олдига узатма берди. Тер Штеген тўпни эгаллаб олди\n36' Раҳим Стерлинг жарима майдончасининг ўнг томонида тўпни қабул қилди, аммо Умтитидан ўтиб кета олмади\n32' Вууууҳ! Мессининг узатмасидан кейин Ракитич бош билан зарба берди. Тўп устун ёнидан ўтиб кетди\n31' Вууууҳ! Умтитининг олис масофадан берган узатмасидан кейин Неймар дарвозабон билан яккама-якка вазиятга чиқди. Браво жарима майдончаси бурчагида тўпни ҳужумчидан олиб қўйди ва хавфни бартараф этди\n29' Давид Силва сариқ карточка олди\n28' Силва Пикени чалиб йиқитди. Жерар жароҳат олган кўринади.\n24' Люка Дин узатмасидан кейин Суарес яккама-якка вазиятга чиқди, аммо офсайд\n21' ВУУУУУҲ! Суарес ажойиб имкониятдан фойдалана олмади! Месси жарима майдончаси ташқарисида бир нечта футболчи орасида бўлишига қарамай, чап томондаги Неймарга узатма берди ва бразилиялик ўйинчи тўпни дарҳол ичкарига узатмади. Суарес тўпни атайлаб ўтказиб юборди. Месси билан тўп учун курашга киришган ҳимоячи тўпни дарвоза томон олиб ўтишга муваффақ бўлди, аммо Суаресни бирга бир вазиятга чиқариб қўйди. Луис ўткир бурчак остида дарвозани ишғол қила олмади. Тўп тўрга ён томондан тегди\n20' Голдан кейин тўпни назорат қилиш бўйича устунлик каталонияликлар томонига ўтаётгандек\n17' ГООООООООЛ! Лионель Месси, 1:0! Ўнг қанотдан олдинга ўтаётган Месси тўпни йўқотгандек эди, аммо Маскерано ёрдамга келди ва тўпни рақиб футболчисидан олиб қўйди. Тўпни эгаллаган Лео ҳужумни давом эттирди ва жарима майдончасига кирган Иньестани тўп билан таъминлади. Андрес тўпни орқароққа қолдирди. "Сити" футболчиси йиқилиб тушганидан фойдаланган Месси тўпни эгаллади ва Бравони алдаб ўтиб, бўш дарвозани ишғол қилди!\n15' Месси англиялик ҳимоячилардан тўпни олиб қўйди ва Суарес билан "девор" ўйнаб, жарима майдончасига киришга уринди, аммо қисқа пасларнинг бири бироз ноаниқ бўлди\n14' Дастлабки дақиқаларда Гвардиола шогирдлари тўп билан кўпроқ муомалада бўлишмоқда\n11' Мезбонлар қарши ҳужумда яхши имконият юзага келди. Суарес аниқ узатма билан чап қанотдан жарима майдончасига кирган Неймарни тўп билан таъминлади. Бразилиялик ҳужумчи ҳимоячиларни алдай олмади\n9' Тўққизинчи дақиқадаёқ "Барселона"да ўзгариш: Хорди Альба ўйинни давом эттира олмайдиган бўлди. Унинг ўрнига Люка Дин туширилмоқда\n6' Стерлинг ўнг томондан жарима майдончаси бурчагидан ичкарига кирди ва зарба берди. Тўп Умтитига тегиб қайтди\n5' Давид Силва бурчак тўпини ўйинга киритди. Ҳимоячи бош билан тўпни қайтарди\n3' Меҳмонларнинг ҳужуми. Ўнг қанотдан жарима майдончасига етказилган узатмани Тер Штеген эгаллаб олди. Кевин де Брюйне тўпга ета олмади\n2' Вуууҳ! Неймар ўнг қанотдан Нолитони алдаб ўтиб, жарима майдончасига кириб келди ва узатма берди. Мезбонлардан зарба беришга ҳеч ким муваффақ бўлмади\n' Жамоалар майдонга чиқиб келишди ва ЕЧЛ мадҳияси янграмоқда\n' "Камп Ноу". Бу стадионда "Барселона" "Манчестер Сити"ни қабул қилмоқда. Манчестерликлар сафида Гвардиола ва Клаудио Браво жонажон стадионга қайтишмоқда\n' Ассалому алайкум, қадрли футбол мухлислари! Европа чемпионлар лигаси гуруҳ босқичининг 3-тур доирасида иккинчи кун ўйинлари бошланмоқда


Немис нашри Россиянинг Украинага “ҳужум режаси”ни эълон қилди | Qalampir.uz\nНемис нашри Россиянинг Украинага “ҳужум режаси”ни эълон қилди\nОлам\t05 Декабрь 2021 15:11 16411\nГерманиянинг “Bild” нашри кеча, 4 декабрь куни Россия Украинага ҳужум қилиш учун сценарийлар тайёрлаб қўйгани ҳақида маълумотларни тарқатди.\nНашрга кўра, биринчи сценарийга кўра, Россия бир вақтда бир нечта фронтдан Украинага ҳужум бошлайди. Иккинчи сценарий босқичма-босқич ҳужумни ўз ичига олган. “Bild” бу ҳужум 2022 йил бошида амалга оширилишига ишонч билдирган.\nНашрнинг НАТОдаги манбаларига таяниб, ёзишича, биринчи сценарий бир вақтнинг ўзида Шимолий Қримдан ва ўзини ўзи мустақил деб эълон қилган Донецк ва Луганск Халқ Республикалари (ДХР ва ЛПР) орқали ҳужумни ўз ичига олади.\nИккинчи сценарий уч босқични ўз ичига олади. Биринчиси, “Қримга таъминотни кафолатлаш, шунингдек, Украинани денгиздан узиб қўйиш учун” Украина жанубига ҳужум. Бунинг учун Россия “танклар ва қўшинларни Қримдан Одесса вилоятига ўтказишни” режалаштиргани айтилган. Иккинчиси, авиация ва баллистик ракеталар билан “Украинанинг ҳарбий салоҳиятини заифлаштириш” учун шимоли-шарқга ҳужум. Учинчиси, шимолдан Киевга қарши ҳужум (“агар вазият талаб қилса, уруш бошида содир бўлиши мумкин”).\nРоссия ТИВ расмий вакили Мария Захарова Bild муаллифлари Москванинг Украинага ҳужуми ҳақидаги НАТО маълумоти сифатида фашистик Германия ва Украинани декоммуницазия қилиш давидаги хариталардан фойдаланганини айтиб, нашр иддаоларига жавоб қайтарди.\nАввалроқ АҚШнинг "The Washington Post” ва “The Associated Press” нашри Америка разведкаси 2022 йилда Россия Украинага ҳужумга ўтишни режалаштирганини аниқлагани ҳақида хабар тарқатган эди.\n04 Июль 13:26 83037\n04 Июль 16:52 56787\n05 Июль 18:02 55277\n05 Июль 20:00 50947\n04 Июль 22:12 48149


Мувофиқлик сертификати – сифат гарови — Қўқон Садоси — Қўқон шаҳрининг расмий янгиликлари\n2018-04-06 2018-04-23 от Qo'qon Sadosi\t/\nЎзстандарт агентлиги томонидан олиб борилаётган техник сиёсатнинг муҳим йўналишлари қаторига маҳсулот ва хизматларни сертификатлаштириш миллий тизимининг ривожланиши ва янада такомиллаштирилиши киради. Бу борада, айниқса ҳозирги даврда агентлик тарафидан муҳим ишлар бажарилмоқда ва амалиётга татбиқ этилмоқда. Ишлаб чиқарувчи субъектларга, шу жумладан тадбиркорларга янгидан-янги қулайликлар ва имкониятлар яратиляпти.\nҚўқон синов ва сертификатлаштириш марказимизда сертификатлаштириш соҳасидаги фаолиятимиз давомида шаҳримиз ва атроф туманлар тадбиркорлик субъектларига маҳсулот ва кўрсатадиган хизматлар сифатини кўтариш, мамлакатимиз ички бозорини сифатли маҳсулотлар билан тўлдириш, сифатсиз маҳсулотлар кириб келишининг олдини олиш масалалари муваффақиятли ечилишига ўз ҳиссамизни қўшишга интиляпмиз. Ҳозирги кунда 240 тадан зиёд маҳсулот ишлаб чиқарувчи ва 170 тага яқин экспорт фаолиятини юритаётган ташкилот ва кичик фирмаларга сертификатлаштириш хизматларини кўрсатмоқдамиз. Қўқон шаҳри ва атроф туман ишлаб чиқарувчи ва тадбиркорларига янада кенг қулайликлар яратиш мақсадида ўз ваколатимиз доирасини 72 турдаги халқаро стандартларга кенгайтирдик. Бу, ўз навбатида, экспорт қилинаётган маҳсулотларнинг чет давлатларда тан олинишига хизмат қилади.\nБу каби амалий ишларнинг ўз вақтида бажарилиши бир томондан тадбиркорларнинг вақтлари ва маблағини тежаш имконини берса, иккинчи томондан маҳсулотларни объектив баҳолаш ва сертификатлаштириш идораларининг рақобат муҳитида ишлашларига шароит яратади.\nҲозирги кунда, тадбиркорларимиз фаолиятида маҳсулотларни сертификатлаштириш билан боғлиқ бўлган масалалар ечилиб борилмоқда ҳамда улар билан янада яқин ҳамкорликда ишлаш тадбирлари кўрилмоқда.\nИшончимиз комилки, ҳукуматимиз томонидан олдимизга қўйилган вазифаларни бажаришга имкониятимиз, салоҳиятимиз ва кучимиз етади.\nҚўқон синов ва сертификатлаштириш маркази давлат корхонаси раҳбари.\nЎқиганлар сони: 457\nПредыдущая записьШавкат мирзиёев – замонавий дунёнинг замонавий президенти\nСледующая записьСаводсизликнинг янги кўриниши


БМТ: Ямандаги зиддиятлар оқибатида шу вақтга қадар 6,4 минг киши ҳалок бўлди\n12:05 / 16.04.2016\nЯманда юзага келган қарама-қаршилик оқибатида ҳалок бўлганлар сони 6,4 минг кишига етди, жабрланганлар сони эса 30,5 минг кишини ташкил қилмоқда. Бу ҳақда БМТ ташкилоти вакили Кюнг-ва Канг маълум қилган.\n"6400 нафардан зиёд киши ҳалок бўлди ва 30 500 нафар киши жароҳат олди. Ўз яшаш манзилини ўзгартирган одамлар сони кескин ошиб кетди. 2,8 млн.га яқин киши ўз уйини ташлаб кетишга мажбур бўлди", — деди у. Кюнг-ва Кангнинг сўзларига кўра, 14,1 млн.га яқин киши тиббий ёрдамга муҳтож. Аммо мамлакатдаги шифохоналарнинг аксарияти ёки вайрон этилган ёки ўз ишини тўхтатган.\nБош котиб ёрдамчисининг сўзларига кўра, гуманитар ташкилотлар яманликларга ёрдам беришга ожизлик қилмоқда. 2016 йилда БМТ томонидан тасдиқлаган 1,8 млрд доллар миқдоридаги ёрдам пулидан 296 млн доллари мамлакатга ажратилган.


Қирғизистон парламенти депутати Азимбек Бекназаров ўзи ва икки нафар мухолифат депутатига президент Қурманбек Бакиев ҳукуматдан лавозимлар таклиф қилган аммо улар буни рад этганларини айтди.\nБекназаровнинг Ассошиэйтед пресс ахборот агентлигига маълум қилишича, президент Бекназаровга Олий суд раиси лавозимини, Алмазбек Атамбаевга Бош вазир лавозимини таклиф қилган. Омурбек Текебаевга эса унинг аввал ишлаган лавозими Парламент раислигини таклиф қилган. Бекназаровга кўра, Қурманбек Бакиев буни шахсан ўзи таклиф қилмаган аммо ўз вакилини жўнатган. Президент идораси эса ҳозирча бунга муносабат билдиргани йўқ.


Чироқчи туманидаги Ёш билағон МТТ фаолиятидан — Teleradio.uz\nЧироқчи туманидаги Ёш билағон МТТ фаолиятидан\nЧироқчи туманида давлат шерикчилиги асосида 50 дан ортиқ мактабгача таълим ташкилотлари фаолият олиб бормоқда. Ёш билағон МТТ хам шулар жумласидандир.\nБу боғча давлат шерикчилиги асосида тузилган бўлиб 50 ўринга мўлжалланган Давлат томонидан 300 миллион кредит ажратилиб боғча учун керакли жихозлар жумладан болалар учун стол-стуллар, кийим жавонлари ва барча жихозлар билан тўлақонли таъминланган.\nМашғулотларни мукаммал даражада ташкил этиш буюк тарихимизни, аждодларимиз хаёт йўлларини болажонларга тўлақонли сингдириш мақсадида муқаддас зиёратгохларда ва табиат қуйнида асосий машғулотлар деб борилмоқда.\nХозирги кунда муҳтарам президентимиз таъкидлаганларидек ёш авлод бизнинг келажагимиз биз улардан ватанимизнинг эртасини яратишимиз керак дейди боғча мудираси Рисолат Азимова.\nIlm-fan / Mahalliy\t13.09.2019


Бухоро вилояти Бухоро туманида 100 ва 50 минг сўмлик қалбаки купюра тайёрлаб муомалага киритиб келган жиноий гуруҳ қўлга олинган. Бу ҳақда вилоят ИИБ хабар бермоқда.\nХабарда келтирилишича, 2021 йил 11 март куни Жондор тумани ИИБга туманнинг Самончуқ маҳалласида яшовчи Л.Р. исмли фуқаро ариза билан мурожаат қилган. Маълум бўлишича, ўша куни Л.Р.нинг савдо дўконига келган номаълум мижоз 12 дона пластик тоғора харид қилиб, унга 10 дона 100 000 ва 1 дона 50 000 сўмлик купюрадаги, жами 1 050 000 сўм пул бериб кетган. Нотаниш мижоз кетганидан сўнг Л.Р. пулларни кўздан кечириб, уларнинг серия рақамлари бир хил эканини билиб қолган. У пуллар қалбакилигига гумон қилиб, ИИБга мурожаат қилган.\nШундан сўнг Жондор тумани ИИБ томонидан Л.Р. тақдим этган пуллар экспертизадан ўтказилган. Экспертизада улар рангли принтердан чиқарилган оддий қоғоз экани аниқланган.\nҚайд этилишича, мазкур ҳолат юзасидан Жондор тумани ИИБ ҳузуридаги тергов гуруҳи томонидан номаълум шахсга нисбатан Жиноят кодексининг 176-моддаси 1-қисми билан жиноий иш қўзғатилиб, дастлабки тергов ҳаракатлари олиб борилган.\nЎтказилган тезкор суриштирув ҳаракатлари давомида ушбу жиноятни Бухоро туманида яшовчи Р.А., унинг жиноий шериклари К.У. ҳамда Ромитан туманида яшовчи Д.Н. содир этгани аниқланган.\nТадбир давомида ўтказилган тинтувда жиноят иши бўйича гумон қилинувчи Р.А.нинг яшаш уйидан 25 дона 50 000 сўмлик бир хил серияли, жами 1 250 000 сўм қалбаки купюралар топилган. Шунингдек, яна бир гумонланувчи Д.Н.нинг уйидан компьютер жамланмаси, «EPSON» рангли принтери, қоғоз кесувчи ускуна, ҳар бирига 50 000 сўмлик купюра уч нусхадан чоп этилган, 120 дона қирқилмаган оқ қоғоз ҳамда хотирасида бир нечта давлатлар пул бирликлари электрон суратлари бўлган 16 гигабайтли флеш карта ашёвий далил сифатида ҳужжатлаштириб олинган. Чоп этилган сохта купюралар ҳисоблаб кўрилганда жами 18 600 000 сўм чиққан.\nТаъкидланишича, ҳозирги кунда Жондор тумани ИИБ ҳузуридаги Тергов бўлими томонидан ушбу жиноий гуруҳнинг хатти-ҳаракатлари юзасидан тергов ҳаракатлари олиб борилмоқда.\nНавоийда қалбаки пулларни муомалага киритмоқчи бўлган шахслар ушланди\nҚўқонда қалбаки пул ишлаб чиқарган шахслар қўлга олинди


Энг бой одам бир кунда 15...\n23.02.2021 18:01 0 2001\nФото: «REUTERS / Mike Blake»\nBloomberg агентлиги томонидан ҳисоблаб бориладиган Bloomberg Billionaires Index (BBI) савдо ва индекс маълумотларига кўра, SpaceX ва Tesla раҳбари Илон Маскнинг бойлиги Tesla акциялари баҳосининг пасайиши туфайли сўнгги бир кеча-кундузда 15 миллиард долларга камайди.\nAгентликнинг маълум қилишича, Маскнинг бойлиги 15,2 миллиард долларга камайиб, 183 миллиард долларни ташкил этмоқда.\nAmazon асосчиси Жефф Безоснинг бойлиги эса 3,73 миллиардга камайиб, 186 миллиард долларни ташкил этмоқда. Шу тариқа, Безос дунёнинг энг бой одамлари рейтингида яна биринчи поғонадан жой олди, Маск эса иккинчи ўринга тушиб қолди.\nДушанба куни Tesla акциялари 8,55 фоизга арзонлашиб, 714,5 долларни ташкил қилди. Пасайиш 2020 йил сентябрь ойидан бери энг қуйи кўрсаткичга эга бўлди. Amazon акциялари 2,13% га арзонлашиб, 3 180,74 долларни ташкил этмоқда.\nмиллиардер Жефф Безос акция Илон Маск энг бой одам\nХориж 26/02, 22:32\nИлон Маск уч кун ичида қарийб 29 миллиард долларидан айрилди


июн 18, 2018 10:59 Asia/Tashkent\nАзиз мухлислар, кўй-қушиқнинг бетакрор жозибаси ҳар қандай инсонни ўзига ром этади. Майин ва ёқимли куй қалбларга ҳарорат, руҳиятга қувват, шуурга тиниқлик бахш этади. Азизлар, сизга маълумки, буюк Эронзамин диёри ўзининг ўта машхур\nқўшиқчилари ила дунёни лол қолдирган. Қайси бир бошқа ўлкаларга борманг, қаерда\nбўлманг, дилнишин, дилга ором бахш этувчи форсий гўзал куй-қўшиқларнинг ажиб бир сеҳрли садоси қулоққа чалинади. Яхшиси келинг биргаликда Ҳомиди Ҳумоюн ижросида “Ҳессе ошиқи”” номли чиройли ва дилрабо қўшиқни эшитайлик.\nАзизлар, эслатиб ўтамиз сиз радиомизнинг интернет сайти Порстудей дот ком дроб уз\nЭлектрон почтаси : узбек кучукча порстудеу доткомга мактуб ёзиш ва таҳририятимиз телефон рақами + 989397362545га сим қоқиб истайдиган ёқимли ва севимли қўшиқларингизни радио орқали эфирга ўзатишимизни сўрашингиз мумкин. Қўнғироқларингизни кўтамиз.\nАзиз мухлислар, Самарқанд ва Бухоро вилоятларидан кўп мухлисларимиз биздан Ўзбекистоннинг севимли ва машҳур хонандаларидан бўлмиш Комилжон Отаниёзов ижросида "Хуршид каби" номли қўшиқни тинглаш истагини билдиришган. Мухлисларимизнинг истак-хоҳишларига биноан танлаган қўшиқни манзурингизга тақдим этамиз.\nАзизлар, дастуримиз якунида Тожикистон ва Самарқанд мухлисларимиз истак-хоҳишларига биноан Джурабек Муродов, Жонибек Муродов ва Садриддини Нажмиддин ижросида "Тожик, Форс Дари " номли қўшиғини сизнинг манзурингизга ҳавола этамиз.\nСармояи умри одами як нафас аст\nИн як нафас аз баройи як ҳамнафас аст\nБо ҳамнафаси гарм нафасе биншини\nМажмуи ҳаёти умри он як нафас аст\nТожик ва ё форс ва ё аҳли дарием\nДар ҳастиву ҳамбастагии якдигарием


"Футболнинг сотилиши" фильми муаллифи FIFAдаги коррупция ҳақида айтиб берди\nХалқаро Футбол Федерацияси (FIFA) 29 май куни ўз президентини сайлайди. Сайлов муддати яқинлашар экан, ташкилот етакчилигида илдиз отган коррупция ҳақидаги иддаолар кўпайиб бормоқда. Ўтган ҳафтада президентликка ўз номзодини қўйганларнинг бири жорий Президент Зепп Блаттер асос солган “диктаторлик” сабаб сайловда иштирок этишдан бош тортишини эълон қилди.\nОзодлик радиоси мухбири Клер Бигг германиялик спорт мухбири Роберт Кемпе билан суҳбатлашди. Кемпе Блаттер етакчилигида FIFAда тарқалгани иддао қилинаётган коррупция ҳақидаги ҳужжатли фильмнинг муаллифларидан биридир.\nОзодлик: Сизнинг “Футболнинг сотилиши” деб номланувчи ҳужжатли фильмингиз FIFAни коррупциялашганликда ва порахўрликда, хусусан, 2018 ва 2022 йилги Жаҳон чемпионатларига мезбон мамлакатларни танлашда порахўрлик қилишда айблайди. Чемпионатларга мезбонлик қилиш ҳуқуқи Россия ва Қатарга “сотилди”, деган бўлармидингиз?\nРоберт Кемпе: Бу мавзуни ўрганар экансиз, ҳамма топган маълумотингиз Россия ва Қатарнинг таклифи ҳал қилувчи ролни ўйнамаганини кўрсатади. Ҳатто FIFAнинг баҳолаш қўмитаси раиси 2018 ва 2022 учун Россия ҳамда Қатар таклифи жуда суст бўлганини тан олади. Бу дегани Россия ва Қатарни танлаш учун ҳеч қандай холис сабаб бўлмаган, чунки уларнинг номзодлиги энг хавфли ўлароқ кўрилган. Шундай экан, кўндириш учун бошқа элементлардан фойдаланилган.Суриштира бошласангиз – ҳужжатли фильмни олишда биз айнан шундай қилдик – Қатар пул тўлаганини кўрсатувчи белги ва маълумотлар чиқа бошлайди, бу ишга алоқаси бор FIFA расмийлари буни рад этишига қарамасдан.\nОзодлик: Ҳужжатли фильмда FIFA кенгашининг уч аъзоси овоз бериш учун Қатардан 1,5 миллион доллардан пора олгани иддао қилинади. Камида яна бир аъзо ўз овозини Россияга сотганликда гумон қилинади. Россияда бўлиб ўтадиган Жаҳон чемпионати билан боғлиқ бизга маълум бўлмаган бошқа порахўрлик ҳолатлари ҳам юз берган, деб ўйлайсизми?\nКемпе: Ҳа, албатта. Менимча бу айсбергнинг учи холос… Россия ҳақида гапирадиган бўлсак, Лефкаритис иши ҳақида биламиз. (Кипрлик FIFA Ижро қўмитаси аъзоси Мариос Лефкаритиснинг 2018 ва 2022 йиллардаги чемпионатларга мезбон бўладиган мамлакатлар учун берган овозлари текширилган эди.) Лефкаритис буларнинг берган овозига ҳеч қандай алоқаси йўқлигини иддао қилади, аммо биз яна манфаатлар тўқнашуви билан боғлиқ коррупцияга дуч келиб турибмиз. Бироқ Россияда FIFA расмийлари қўл урган порахўрлик ҳамда уларга кўрсатилган босимни текшириш Қатарга солиштирганда анча мушкул. Биз билмаган нарса жуда кўп, деб ўйлайман. Ҳамма нарсадан хабардор эмаслигимиз аниқ.\nОзодлик: Нима учун Россияда коррупцияни текшириш Қатардан кўра қийинроқ?\nКемпе: Биринчидан, Россияда журналист бўлиб ишлаш жуда қийин. Маълумот олиш, Россия номзодини илгари суришда иштирок этганлар билан суҳбатлашиш анча мушкул. Маълумот сиздирувчи одамлар, нима бўлганини айтиб берадиган одамлар бўлади, бизга жиноят белгиларини кўрсата оладиган, қайси йўлдан боришни кўрсата оладиганлар бўлади. Аммо Россияда шу кунгача бундай одамларни топиш муаммо бўлиб келмоқда.\nОзодлик: FIFA 29 май куни ўз президентини сайлайди. Нима учун ҳозирги президент Зепп Блаттер қайта сайланади, деб ишонасиз?\nКемпе: Зепп Блаттер 40 йилдан бери FIFAда. 17 йилдан бери FIFA президенти. Кейинги йилларда FIFAга катта таъсир кўрсатиб келади. Блаттер FIFA ривожланиш дастурини кичик мамлакатларга, масалан, Кариб денгизидаги мамлакатларга йилига 250 минг доллар бериладиган қилиб ўзгартирган. Бу мамлакатлар уларга бериладиган пулдан жуда мамнун. Бундан ташқари, улар қўшимча "ривожланиш ёрдами"ни ҳам олади. Блаттер бу мамнунликдан қандай фойдаланишни яхши билади. Масалан, Кариб денгизидаги 5 минг аҳолиси бор Монсеррат ороли аҳолиси ўнлаб, юзлаб миллионлик Россия, Германия, ёки Британияларнинг футбол федерацияларидек овозга эга. Карибдаги бу оролни FIFA обрўси ёки коррупция айбловлари қизиқтирмайди. У ердаги одамлар пул келиб турса бас, деб умид қилади. Бу тизим қанча турса, Зепп Блаттер ўшанча ўз амалида қолади. Албатта, Кариб мамлакатларидан бошқалар ҳам бор. Блаттер европаликлардан ҳам бир неча овоз олади. Африка футболи конфедерацияси бошлиғи Исса Ҳаяту аллақачон Блаттерга 54 овоз ваъда қилди. Блаттерга ваъда қилинган овозлар сонини қўшиб чиқсангиз, унда аллақачон барча овозларнинг ярми борлигини кўрасиз. FIFAда ҳали-бери ўзгаришлар рўй бермайди.\nОзодлик: Блаттернинг қайта сайланиши сизнингча FIFA ва умуман халқаро футбол келажагига қандай таъсир қилади?\nКемпе: Очиқлик масаласида ҳеч нима ўзгармайди. Блаттернинг қайта сайланиши 2018 ва 2022 йилги чемпионатларга мезбонлар қандай сайланганини кўпроқ ўрганишимизга имкон яратмайди. Блаттер етакчилигида FIFAда ҳеч қанақа ўзгариш ҳам, ислоҳот ҳам бўлмайди. У ҳозирги вазиятни сақлаб қолади. Аниғи шуки, FIFAни тубдан тозалаш бошланмайди.\nОзодлик: FIFA фильмингиз қўйган айбловларни қатъиян рад этди ва ҳатто сизни ва ҳамкасбларингизни ёлғончига чиқарди. Бундай ғазабнок жавоб бўлади, деб кутганмидингиз?\nКемпе: Ҳа. FIFA ўзини ҳимоя қилади ва баъзан ҳатто дарғазаб жавоб қайтаради. Австралиянинг 2022 йилги чемпионатга номзодлигига етакчилик қилган, маълумот сиздирган Бонита Мерсиадес мисолида буни кўрдик. Улар телевидениеда Мерсиадесни лой билан қориштиришди. Шундай экан, FIFAнинг жавобидан ҳайратланмасак бўлади.\nОзодлик: Россия номзодлигига суст ва коррупция аломатлари бор, деб баҳо берасиз. Россия 2018 йилги Жаҳон чемпионатига мезбонлик қилишга лойиқ эмас, деб ўйлайсизми?\nКемпе: Мен ундай деяётганим йўқ. Россия ажойиб футбол давлати, у ерда футбол ишқибозлари, футболни севувчилар жуда кўп. Россия Жаҳон чемпионатига мезбонлик қилишга жуда лойиқ. Аммо FIFAнинг мезбонлик ҳуқуқини бериш тизимида овоз берувчиларга таъсир ўтказилади, овоз учун курашилади. Россия бўлса бунда иштирок этди. Яъни, ўйинда қатнашди.\nОзодлик: Россияда қабул қилинган “FIFA қонуни” деб аталувчи қонун танқид қилинмоқда, сабаби у мамлакатда стадион ва бошқа иншоотлар қурилишларида иштирок этаётган ишчилар ҳуқуқларини чеклайди. Қонун айнан қандай чекловларни жорий қилди?\nКемпе: Қонуннинг мақсади 2018 йилги Жаҳон чемпионатига тайёргарликни ҳамда унинг ўтказлишини бошқаришдир. Қонун ишчиларнинг меҳнат таътили, қўшимча иш ҳақи, дам олиш кунларида ишлаш билан боғлиқ ҳуқуқларини озайтиради. Касаба уюшмалари бу шартларни ҳатто қуллик билан тенглаштириб, қонун бекор қилинишини талаб қилмоқда. Россия бу қонунни FIFAга берган ваъдаси устидан чиқиш учун қабул қилди. Россия спорт вазири Виталий Мутко фильмимизда буни тасдиқлайди. FIFA бўлса Россияни бу қонун учун мақтади.\nОзодлик: Жаҳон чемпионатига мезбонлик қилишни истайдиган ҳар бир мамлакат ишчилар ҳуқуқларини назорат қилувчи қонунларни ўзгартириши шартми ёки Россия бундан истисноми?\nКемпе: Номзод мамлакатлар FIFAга давлат кафолатларини бериши керак. FIFA номзод мамлакатлардан бир неча шартларни, жумладан, ишчилар билан боғлиқ масалаларни ҳал қилишни талаб қилади. Айрим мамлакатлар бунга жавобан қонун лойиҳаларини ишлаб чиқади, бошқалари яна бошқа йўлларни топади. Россия ҳар томонлама чеклов қўювчи қонунни қабул қилишга қарор қилди.\nОзодлик: Мақсад келажакдаги Жаҳон чемпионати бўлиб ўтадиган иншоотлар қурилишини тезлатишми?\nКемпе: Мақсад Жаҳон чемпионатига тайёргарликни ва унинг ўтказилишини назорат қилиш ҳамда мезбон мамлакатларга борадиган жуда кўп муҳожир муаммосиз ишлашини таъминлашдир. Яна бир мақсад барча стадионлар чемпионатгача тайёр бўлишини ҳамда маҳаллий қонунлар чемпионатга таҳдид солмаслигини таъминлашдир. Аммо Россияда бунинг қўшимча таъсири ўлароқ чемпионат иншоотлари қурилишларида меҳнат қилаётган ишчиларнинг ҳуқуқлари ёппасига чекланмоқда ва бекор қилинмоқда.


Термиз шаҳрида “Яшил макон” умуммил...\nШаҳримизнинг 1-сектор ҳудудида дастур доирасида маҳалла фуқаролар йиғини фаоллари, нуронийлар ва кенг жамоатчилик вакиллари ташаббуслари билан дарахт кўчатларни екиш ишларни жадаллик билан бошлаб юбордилар. Aйни вақтда Термиз шаҳридаги барча маҳалла ҳудудларида дарахт ва бута кўчатларини екиш ишлари давом етмоқда.\nЕслатиб ўтамиз, 2-ноябр куни Президентимиз раҳбарлигида ўтказилган йиғилишда дастур доирасида йилига 200 миллион туп дарахт ва бута кўчатларини екиш ва шу орқали шаҳарлардаги яшил майдонларни амалдаги 8 фоиздан 30 фоизга ошириш режа қилинган.\nШу кундан бошлаб 10 декабрга қадар дарахт екиш бўйича "долзарб 40 кунлик" еълон қилинади.\nЖиззах, Қашқадарё, Самарқанд, Сурхондарё, Тошкент вилоятида – 16 миллион тупдан, Андижон, Бухоро, Наманган, Фарғонада – 15 миллион тупдан, Қорақалпоғистон, Навоий, Сирдарё, Хоразмда – 14 миллион тупдан кўчат екилади.


ЎзА - Янги тизим давлат ва халқ ўртасида мустаҳкам кўприк бўлади\nПрезидентимизнинг 2020 йил 18 февралдаги “Жамиятда ижтимоий-маънавий муҳитни соғломлаштириш, маҳалла институтини янада қўллаб-қувватлаш ҳамда оила ва хотин-қизлар билан ишлаш тизимини янги даражага олиб чиқиш чора-тадбирлари тўғрисида”ги ПФ-5938-сонли Фармони билан ижтимоий ҳаётимизда янги тизим жорий этилди.\nЖамият бошқарувида ўзига хос анъана ва қадриятлар асосида шаклланиб келган, миллатимиз менталитети ва халқимиз турмуш тарзи тамойилларини ўзида мужассам этган маҳаллаларимиз бугун ривожланишнинг янги босқичига қадам қўйди. Президентимиз ташаббуси билан ушбу ижтимоий институт мақоми мутлақо юқори даражага олиб чиқилиб, мамлакатимизда янги – Маҳалла ва оилани қўллаб-қувватлаш вазирлиги ташкил этилди.\nВазирлик оила, хотин-қизлар ва кексаларни қўллаб-қувватлаш, уларнинг ҳуқуқ ва қонуний манфаатларини ҳимоя қилиш соҳасидаги ягона давлат сиёсатини ишлаб чиқиш ва амалга ошириш, фуқароларнинг ўзини ўзи бошқариш органлари билан ҳамкорлик ўрнатиш бўйича ваколатли орган ҳисобланиб, “Обод ва хавфсиз маҳалла” тамойилининг тўлиқ ижро этилишини таъминлайди.\nБунда ободонлаштириш ишлари энг чекка ҳудудларимизга қадар жадал олиб борилади, жиноятдан холи ҳудудлар сони кўпайишига алоҳида эътибор қаратилади. Фуқаролар йиғинларининг фаолияти мунтазам қўллаб-қувватланиши натижасида иш самарадорлиги ошиши таъминланади. Бу борада соҳа ходимларига барча шарт-шароитлар яратиб берилади. Шунингдек, фуқаролар йиғинларига мавжуд ваколатларининг тўла-тўкис амалга оширишда кўмаклашиб, уларнинг ҳуқуқ ва қонуний манфаатларини ҳимоялайди.\nШубҳасизки, энг маъқул ва ижобий натижасини узоқ куттирмайдиган, самарали механизм яратилишида янги тизим қатор қулайликлари ҳамда афзалликлари билан халқимиз кўнглидан муносиб жой олишига ишонамиз. Зеро, ягона давлат сиёсатини амалга оширувчи яхлит тузилманинг ташкил этилиши, албатта, ягона мақсад йўлида, бир мушт бўлиб жипслашиш, ўзаро ҳамжиҳатликда, таъсирчан куч бўлиб ишлашимизга шарт-шароит ва имкониятлар яратади.\nМақсадли ва манзилли иш юритилади\nҚайд этиш керакки, вазирликнинг ҳудудий бошқарма ва бўлимлари бошлиқлари ҳоким ўринбосари, ички ишлар органларининг ҳуқуқбузарликлар профилактикаси бошқармаси бошлиғи эса ички ишлар бошқармаси бошлиғининг ўринбосари ҳисобланиши белгиланди. Ушбу янги лавозимларнинг амалиётга татбиқ этилиши Маҳалла ва оилани қўллаб-қувватлаш вазирлиги ҳамда Ички ишлар вазирлиги ўртасидаги маҳалла, қишлоқ ва овулларда аҳоли муаммоларини аниқлаш, уларни ҳал этиш ҳамда жамоат хавфсизлигини таъминлаш борасидаги ишларни ташкил этишда катта аҳамият касб этади.\nМаҳалла раисининг ваколат муддати уч йилдан беш йилга узайтирилиб, унинг уч нафар ўринбосари лавозими жорий этилиши соҳа ходимларининг айни истаги ижобати бўлди, десак муболаға бўлмайди. Шунингдек, профилактика инспектори маҳалла раисининг ҳуқуқ-тартибот масалалари бўйича ўринбосари этиб белгиланганлиги – маҳалла ва ички ишлар органларининг узвий ҳамкорлигини мустаҳкамловчи кўприк бўлганлигини алоҳида қайд этиб ўтиш жоиздир. Натижада эса профилактик инспектори ва маҳалла раисининг 5 йил давомида бир жойда фаолият олиб бориши натижасида муаммоларни мақсадли ва манзилли, узоқ муддатли, илдизигача тўлиқ бартараф этиш имконияти яратилади.\nОила, хотин-қизлар масаласи доимий эътиборда\nЯнги тузилмада хотин-қизлар билан ишлашга устувор аҳамият қаратилади. Шу вақтга қадар хотин-қизлар қўмиталарида, маҳаллаларда меҳнат қилиб келаётган аёллар янги тузилмада ҳам ўз фаолиятини давом эттиради, уларнинг мавқеи, моддий шарт-шароитлари, иш ҳақи миқдорлари сезиларли оширилади.\nХотин-қизларнинг ҳуқуқ ва манфаатларини муносиб ҳимоялашда ҳам янги вазирлик барча масъулиятни ўз зиммасига олади. Негаки, аёл аввало оилада эъзоз, ҳурмат топса, унинг таъсири аввало маҳалла, сўнгра бутун жамиятда сезилади. Бу эса унинг атрофидаги одамлар ҳаётига ҳам ижобий таъсир ўтказмай қолмайди. Аксинча бўлса-чи? Янги вазирлик жойлардаги шу каби муаммоларини аниқлаш, тизимли равишда ҳал этиш, оилалардаги маънавий-ахлоқий муҳитни шакллантириш, ёш авлодни ватанпарварлик руҳида тарбиялашда фуқаролар йиғинларига ҳар томонлама кўмаклашади.\nБу жараёнда одамларнинг аҳил яшаши, қўни-қўшни, қариндош-уруғлар ўртасидаги маиший низоларнинг олдини олишда миллий қадрият ва анъаналаримиз, маҳаллаларда шаклланган маънавий тарбия воситаларидан унумли фойдаланилади.\nШу ўринда айтиб ўтиш жоизки, хотин-қизлар билан ишлаш бўйича мутахассислар ўз зиммасига юклатилган вазифаларни бажаришда маҳалладаги хотин-қизлар билан қалбан яқин бўлиши, уларнинг мавжуд муаммоларига ечим топишга кўмаклашиши зарур. Зеро, аёл кишининг кайфияти, атрофдагиларга муносабати унинг оиласи хотиржамлиги ҳамда фарзандлари тарбиясига ҳам бевосита таъсир кўрсатади. Шу сабабли, маҳаллалардаги ижтимоий-маънавий муҳит барқарорлигини таъминлаш чораларини аёлларни қўллаб-қувватлаш ва ҳаётга бўлган муносабати ва муҳаббатини оширишдан бошлашимиз зарур. Шундагина жиноятчилик, оилавий ажримлар, вояга етмаганлар ўртасида ҳуқуқбузарликларнинг олдини олиш бўйича ишларимиз ўз натижасини беради. Президентимизнинг мазкур Фармони айни жиҳатларга катта эътибор берилгани билан ҳам аҳамиятлидир.\nАлбатта, янгича тизимда мамлакатимиздаги катта ҳаётий тажриба эгалари – нуроний отахон ва онахонларимиз масаласига ҳам алоҳида эътибор қаратилди. Зеро, кўпни кўрган оқсоқоллар, тажрибали нуронийларимиз жамоатчилик билан биргаликда маҳалла ва оилалардаги ҳар қандай муаммони ҳал қилишга, хато қилган ёшларни тўғри йўлга бошлашда бизга катта кўмак бера олади. Шу боис Фармонда акс этганидек, вазир ўринбосарларидан бири кексаларни ижтимоий рағбатлантириш, ёшларда ватанпарварлик туйғусини мустаҳкамлаш масалалари билан шуғулланиши кўзда тутилди.\nЭнди маҳаллалар ўз иши билан машғул бўлади\nМаҳалла раисларининг обрўси, мавқеи оширилаётгани алоҳида эътирофга лойиқ. Чунки шу пайтга қадар улар зиммасида 200 дан ортиқ вазифа сақланиб келаётган эди. Шунча ишни бир киши бажариши мумкинми, деган савол бирор бир мутасаддини ташвишга солмаётганди. Сир эмас, айрим вилоятларда маҳалла ходимларини қонун ҳужжатларида белгиланган вазифаларига хос бўлмаган топшириқлар ижросини таъминлашга жалб этилаётгани, турли йиғилишларга чақириш ҳолатлари ҳамон давом этиб келаётганди.\nЭнди эса маҳалла раислари ўз ҳудудининг ҳақиқий эгасига, юз берган ҳар бир ҳолат учун бирламчи жавобгар ва масъул мутасаддига айланишади. Янги тартибга кўра, фуқаролар йиғинлари ишининг самарадорлигини юксалтириш мақсадида улар фаолиятига хос бўлмаган қатор вазифалар бекор қилинади. Улар эндиликда “Обод ва хавфсиз маҳалла” тамойилини амалиётга жорий этиш, ижтимоий-маънавий муҳит барқарорлиги ва осойишталикни таъминлаш, аҳолини тадбиркорликка кенг жалб қилиш, томорқалардан унумли фойдаланиш, ер участкаларини ноқонуний эгаллашнинг олдини олиш, ҳудудни ободонлаштириш каби аниқ мақсадларга йўналтирилган масалалар билан шуғулланишади.\nБир сўз билан айтганда, энди маҳаллалар ўз иши билан машғул бўлади. Оддий мисол, бир оилада нотинчлик юз берса, уни бартараф этиш учун бирлашган ва аниқ тизимли, кенг ваколатли жамоа кўмаги зарур. Шу пайтгача бир нечта жамоат ташкилотларининг бир-бирини такрорловчи функциялари натижасида мавжуд муаммолар аниқланиши кечикар, бор муаммо ҳам мутасадди эгасини тополмай, одамларни сарсон қиларди. Мазкур йўналишларнинг ягона тизимга бирлашиши эса шу каби бошбошдоқликларнинг олдини олиш билан бир қаторда, натижадорликни бир неча баробарга ошириши билан ҳам аҳамиятлидир.\nУмуман олганда, фармонда илгари сурилган барча ташаббуслар, жумладан, фуқаролар йиғинлари зиммасидаги ортиқча вазифаларнинг бекор қилиниши, соҳага оид янги иш ўринларининг очилиши, вертикал тизим яратиш, раисларнинг мақомини кўтариш, уларнинг малакасини ошириш каби ўз ечимини кутаётган муҳим масалалар бўйича аниқ вазифалар қўйилгани бутун тизим вакилларини тўлқинлантириб юборди. Айниқса, ўз фаолиятига сидқидилдан ёндашиб, яхши натижаларга эришган маҳалла раисларини муносиб тарзда рағбатлантиришнинг йўлга қўйилиши адолатдан бўлганлигини айтиб ўтиш жоиз.\nБугун одамларнинг дунёқараши ва фикрлаш доираси кечаги кундан бутунлай фарқ қилади. Улар энди кимга ишонч билдиришни, ўзининг муаммосига ким ижобий ечим топа олишини жуда яхши билишади. Халқимизда “Яхши раҳбар элни ўйлар” деган нақл бежиз айтилмаган. Маҳаллага раҳбарлик қилувчи раислар ҳам халқ дарди, унинг ташвишлари билан яшашни ўзининг энг асосий ҳаётий принципи деб билиши ва шунга монанд тарзда меҳнат қилмоғи керак. Бундай шароитда фақат ҳисоботлар учун эмас, аниқ натижалар асосида иш олиб бориш кўзланган маррага етишнинг энг мақбул йўлидир. Бу йўлда аввало, аҳоли ва давлат ташкилотлари ўртасидаги мавжуд ҳамкорликни янада мустаҳкамлаш, халқ ишончига муносиб бўлишга эришиш лозим.


МАҚСАД - ЕРДАН УНУМЛИ ФОЙДАЛАНИШ - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nМАҚСАД - ЕРДАН УНУМЛИ ФОЙДАЛАНИШ\nЧоп этилган 08 Июн 2017\tКӯришлар: 830\nЖорий йилда Спитамен ноҳиясида ердан фойдаланиш бўйича 180дан ортиқ қонун бузиш ҳоллари аниқланган. Буни ноҳия ер бошқаруви қўмитаси нозирлари ошкор этишган. Қонунни бузган шахслар деярли 45 минг сомоний миқдорида жаримага тортилган.\nАйни бир пайтда ноҳияда иқтисодни ривожлантириш, аҳоли турмушини яхшилаш мақсадида қонун асосида ер ажратиш давом этмоқда.\nНоҳия ер бошқаруви қўмитаси раиси Ашурали Жалилзоданинг айтишича, 11 нафар юридик ва жисмоний шахсларга турли хил қурилиш ишлари учун ер биркитилган. Жумладан, бу ерларда қорамолчилик фермаси, иссиқхона, хизмат кўрсатиш марказлари қуриш кўзда тутилган.\nНоҳия раиси Акрам Сулаймонзода ердан самарали ва оқилона фойдаланиш зарурлигини таъкидлар экан, олган майдонларида уч йилдан буён қурилиш ишларини қилмаётган, экин экмай, ер умрини беҳуда ўтказаётган бепарво одамларга нисбатан муросасиз бўлиш зарурлигини уқтирди.\nНоҳиядаги 70 нафардан ортиқ киши орадан уч йил ўтган бўлса-да, ўзларига ажратилган майдонда қурилиш бошлашмаган. Уларга нисбатан маъмурий чоралар қўлланилган.\nҚЎРҒОШИН УЧУН ЧЕТГА БОРМАЙМИЗ\nИстиқлол шаҳрида қурилаётган металлургия комбинатида бунёдкорлик ишлари 90 фоизга бажарилди. Қурилиш ва жиҳозлаш ишларига шу пайтгача 35 миллион АҚШ доллари миқдорида маблағ сарфланган. Тожикистон-Хитой тоғ-кон саноати ширкати бунёд этаётган мазкур комбинатда йилига 50 минг тонна қўрғошин ишлаб чиқариш режалаштирилган. Тожикистон Бош вазири Қоҳир Расулзода бу ердаги қурилишнинг бориши билан танишар экан, қурувчилар ишига яхши баҳо берди. Шунингдек, комбинат қурилишини Бош вазирга ҳамроҳлик қилган мамлакат Саноат ва янги технологиялар вазири Шавкат Бобозода ва Суғд вилояти раиси Абдураҳмон Қодирий ҳам бориб кўришди.\nИстиқлолдаги металлургия комбинати мамлакатнинг бу соҳадаги энг йирик корхоналаридан бирига айланади. Унинг умумий майдони 70 гектарни ташкил этади. Комбинат ишга тушгач, унинг биринчи навбатининг ўзидаёқ 600 нафарга яқин киши ишлай бошлайди. Ишчилар учун барча қулайликлар яратиш мўлжалланган. Жумладан, ишчилар ётоқхонаси, ошхона, спорт ва дам олиш майдончалари бунёд этилади.\nЯнги комбинат замонавий, юқори сифатли технологиялар асосида ишлаб, бунда электр энергиясини тежаб ишлатиш, экологик жиҳатдан хавфсизлик, автоматик тарзда бошқариш кўзда тутилган.\nЯна бир муҳим томони - маҳсулот ишлаб чиқариш учун маҳаллий хом ашёдан фойдаланилади.\nСЕЛ КЕЛМАСДАН БУРУН ОЛДИНИ ОЛГАН ЯХШИ\nБобожон Ғафуров ноҳиясининг Овчи-Қалъача қишлоғида табиий офат - сел олдини олиш мақсадида фуқаролар мудофаасининг мукаммал машқлари ўтказилди. Бу тадбир Суғд вилояти фавқулодда ҳолатлар ва фуқаролар мудофааси қўмитаси ва давлат ҳокимияти Бобожон Ғафуров ноҳияси ижроия органи ташаббуси билан ўтказилди.\nНоҳиядаги сел келиши хатари бўлган тўрт мавзедан бири, Овчи-Қалъачадан ўтадиган Хўжабақирғон сойи ҳисобланади.\nМашқ давомида сойга сел келадиган тақдирда оилаларни тезда хатарсиз ерга кўчириш, тез тиббий ёрдам кўрсатиш, ёнғинга қарши кураш, транспорт, электр ва алоқа тармоқлари каби хизматлар ишини ташкил этиш синаб кўрилди.\nБобожон Ғафуров ноҳияси раиси Зариф Назирий машқнинг юқори даражада ташкил этилганлигини таъкидлаган ҳолда, энг фаол иштирокчиларга қимматбаҳо совғалар ва ифтихорномалар топширди.\nБОЛАЛАР ИСТИҚБОЛИНИ КЎЗЛАБ…\nХўжанд шаҳрида нутқий камчилиги бўлган болалар учун Педагогик тузатиш маркази ишга тушди. Бу мамлакатимиздаги ана шундай дастлабки марказ саналмоқда. Хўжанд шаҳар раиси матбуот марказидан хабар беришларича, мазкур марказда 80 нафар болани тарбиялаш ва даволаш назарда тутилган. Марказ иш бошлаган дастлабки кунларданоқ ота-оналар 50 нафар фарзандини педагогларга ишониб топширишди.\nБолалар истиқболини кўзлаган янги марказ Фароғат Усмонова ташаббуси билан очилди. У болалар нутқини тузатиш бўйича мутахассис ҳисобланади. Давлат ҳокимияти Хўжанд шаҳар ижроия органи бундай муҳим марказни таъсис этишни қўллаб-қувватлади. Хўжанд шаҳар раиси ўринбосари Раъно Ҳошимзода марказ очилиши маросимида қатнашар экан, болалар тақдири учун ғамхўрлик қилиш - хайрли иш эканлиги, бу мамлакат Ҳукуматининг диққат марказида турганлигини таъкидлади.\nБобожон Ғафуров ноҳиясидаги Хистеварз қишлоқ жамоатининг 10-болалар боғчасида эса, қўшимча янги бино қуриб битказилди. Бу бино имконияти чекланган болалар учун хизмат қилади. Унда уч гуруҳга бўлинган 30 нафар болакайга таълим-тарбия берилади.\nКонибодом шаҳрида эса, камтаъминланган оилаларнинг имконияти чекланган 10 нафар фарзанди текин даволана бошлади. Болалар шаҳардаги "Бодом" даволаш-осойишгоҳида шифо топмоқдалар. Бу имкониятни уларга мазкур шифо-дам олиш маскани раҳбари, маҳаллий тадбиркор Зарифжон Холиқов яратиб берди.\nБугун: 27-01-2020 15:25:27


Қирғизистон пансионатлар бўйича судда Ўзбекистонга ютқаздими? » Ўзбекистон янгиликлари – Zamin.uz\nҚирғизистон пансионатлар бўйича судда Ўзбекистонга ютқаздими?\n09 май 2019, 16:30\nҚирғизистон Республикаси ҳукумати арбитраж судда пансионатлар масаласи бўйича Ўзбекистон томонига ютқазгани тўғрисида тарқалган маълумотлар ҳақиқатдан йироқдир. Бу ҳақда Қирғизистон ҳукумати аппаратининг ахборот таъминоти бўлими хабар қилди.\n«Қатор ахборот агентликлари ва ижтимоий тармоқларда Қирғизистон ҳукумати халқаро арбитраж судда ўзбек томонига Иссиқкўл вилоятидаги пансионатлар масаласи бўйича мағлуб бўлгани ҳақида тарқалган маълумотлар юзасидан қуйидагиларни хабар қиламиз.\nБугунги кунда ушбу ишни Халқаро арбитраж судида кўриб чиқиш давом этмоқда.\nШуни таъкидлаш керакки, бу каби даъво аризаларни кўриб чиқишда дастлаб даъвонинг ўзи эмас, бу даъвони Ҳалқаро арбитраж кўриб чиқиш ваколатига эга ёки эга эмаслиги муҳокама қилинади. Шундан сўнг масалани кўриб чиқиш жараёни бошланади.\nЖорий йилнинг май ойи бошида биринчи босқич якунига етди, унда халқаро арбитраж бу масалани кўриб чиқишга ваколатли экани тўғрисида қарор қабул қилинди. Шу муносабат билан Қирғизистон ҳукуматининг халқаро арбитраж судда бу масала бўйича ютқазгани ҳақидаги маълумот ҳақиқатдан йироқдир.\nБугунги кунда ҳукумат томонидан кенг кўламли чора-тадбирлар амалга оширилмоқда ва далиллар базасини яратиш ҳамда даъвогарнинг далилларини ўрганиш бўйича ишлар давом этмоқда», - дея хабар берилган ушбу давлат ҳукумати аппаратидан.\n2016 йил 4 апрелида Қирғизистоннинг ўша пайтдаги бош вазири Темир Сариев Иссиқкўлдаги Ўзбекистонга қарашли «Дилором», «Роҳат», «Олтин қум» ва «Бўстон» пансионатларини Қирғизистон ихтиёрига ўтказиш тўғрисида қарор имзолаган эди.\n2017 йилнинг декабрида Қирғизистон парламенти пансионатларни Ўзбекистонга қайтариш бўйича Тошкент билан имзоланган шартномани ратификация қилди. Ўша пайтдаги бош вазир Сапар Исақов тўрт пансионатни Ўзбекистонга қайтариш тўғрисидаги қарорни имзолади.\nЯнгиликлар » Ўзбекистон » Қирғизистон пансионатлар бўйича судда Ўзбекистонга ютқаздими?\n20:19 Қирғизистон ҳукумати Ўзбекистонга 4 та пансионатни қайтариш таклифи билан чиқди


Ўшанда Абдураҳмон Сирожев “Бу қирғинбарот жанглардан соғ-омон қолсам, она-юртимга қайтганимда, албатта, новвой бўламан, тандирдан эндигина узилган хушбўй ширмойнонларни, энг аввало, болажонларга улашаман”, дея ният қилганди. Тақдирнинг иноятини қарангки, у мақсадига етди. Урушдан кейин Вобкентга, қадрдон қишлоғи Бадўйга қайтиб, туманнинг манаман деган новвойларидан бирига айланди...\n“Бир йигитга қирқ ҳунар оз”, деганларидек, кейин дурадгорликни, устачиликни ҳам ўрганиб, қишлоқдошлари учун кўплаб иморатлар тиклаб берди. Турмуш ўртоғи Нуржиян Аҳмедова билан тўрт қиз, икки ўғилни оқ ювиб, оқ таради. Қизлари Назира, Манзура, Нозик — ўқитувчи, Раъно эса ҳамшира. Ўғиллари Абдурайим билан Абдуҳалим геология соҳасида ишлашади. Тўқсон ёшли пиру бадавлат отахоннинг 45 нафардан зиёд невараю эвараси бор. Улар ўчмаган чироқ шуъласи янглиғ кўнглини чароғон этиб туришибди.\n— Бугунги кунда Бухорода Абдураҳмон ота каби Иккинчи жаҳон урушида қатнашган фуқароларнинг 164 нафари умргузаронлик қилмоқда, — дейди “Нуроний” жамғармаси вилоят бўлими раиси Юсуф Қурбонов. — Уларнинг ҳар бири эътиборда. Давлат ҳамда жамоат ташкилотлари томонидан нафақат уруш ва меҳнат фронти фахрийлари, балки барча кексаларга алоҳида ғамхўрлик кўрсатилаяпти. Президентимизнинг 2014 йил 13 октябрда қабул қилинган “1941 — 1945 йиллардаги уруш ва меҳнат фронти фахрийларини ижтимоий қўллаб-қувватлашни янада кучайтириш чора-тадбирлари тўғрисида”ги Фармони ва 2015 йилнинг “Кексаларни эъзозлаш йили” деб эълон қилингани бу борадаги ишлар қамровини янада кенгайтирди.\nДарҳақиқат, нуроний отахону онахонларга меҳр-оқибат кўрсатиш, рўзғор ташвишларини енгиллаштириш халқимиз маънавиятидаги эзгу фазилатлардан биридир. “Кексаларни эъзозлаш йили” Давлат дастурига мувофиқ, биргина Бухоро вилоятида уларга ғамхўрлик қилиш, ҳаётларини янада яхшилаш, соғлиқларини мустаҳкамлаш каби эзгу юмушлар учун 182,6 миллиард сўм миқдорида маблағ сарфлаш кўзда тутилгани бу фикрни яққол тасдиқлайди. Зеро, нуронийларнинг оила ва жамиятдаги, ёшларимизни азалий қадриятларимиз ҳамда анъаналаримиз руҳида тарбиялашдаги ўрни бениҳоя катта.\n— Минг карра шукр, юртимиз тинч, турмушимиз фаровон, — дейди Абдураҳмон ота. — Осойишталик ҳукм сурган жойда эса эзгу ишлар кенг қулоч ёзади. Масалан, биз, уруш ва меҳнат фронти фахрийлари, барча кексалар эл-юрт ардоғидамиз. Давлатимиз ғамхўрлигини доимо ҳис қилиб турамиз. Пенсия пули, Хотира ва Қадрлаш куни олдидан бир йўла бериладиган мукофот пули, совға-саломлар, имтиёзлар, санаторийларда бепул дам олиш... Эҳ-ҳе буларнинг қайси бирини айтай?! Ҳурмат-эҳтиром ва ғамхўрликдан бениҳоя мамнунмиз.\nОтахон шу сўзларни айтиб турган паллада хонага бир гуруҳ болалар кириб келди. Улар тумандаги 4 ҳамда 17-умумтаълим мактабларининг ўқувчилари экан. Ўғил-қизларни кўриб, отахоннинг кўнгли ёришиб кетди. “Барака топинглар” деган кўйи дуога қўл очди. “Ўзбекистонимиз ҳамиша тинч бўлсин, дориламон кунларнинг қадрига етинглар, мустақилликка муносиб фарзанд бўлинглар”, дея уларга насиҳат қилди.\nЗеро, бундай ўгитлар ёшларни эзгу мақсадлар сари чорлаши билан ғоят қадрлидир.\nМазкур рукндаги бошқа мақолалар: « Ғамхўрликдан мунаввар диллар\tТинчлик тумори »


ЎзА - Музокаралар кенг доирада давом этди\n13.12.2017 18:35 Чоп этиш версияси\nШавкат Мирзиёев ва Сооронбой Жээнбеков мулоқотни икки мамлакат расмий делегациялари иштирокида кенгайтирилган таркибдаги музокарада давом эттирдилар. Бу ҳақда Ўзбекистон Республикаси Президентининг Матбуот хизмати хабар берди.\nАммо, музокарада таъкидланганидек, бу кўрсаткич икки мамлакатнинг мавжуд имкониятларини тўлиқ акс эттирмайди. Икки томонлама товар айирбошлаш номенклатурасини диверсификация қилиш ва яқин йилларда унинг ҳажмини 500 миллион долларга етказиш борасида улкан салоҳият мавжудлиги қайд этилди.\n2017 йил 30 октябрь-3 ноябрь кунлари «Андижон-Ўш-Иркиштом-Қошғар» йўналиши бўйича ўтказилган тажрибавий автопойгага юксак баҳо берилди. У минтақадаги транспорт йўналишларини диверсификация қилишда яна бир муҳим омил бўлди.


ДХХга ишга киргизиб қўйиш учун 5000 доллар талаб қилган шахс далилий ашёлар билан ушланди - Халқ сўзи\nДХХга ишга киргизиб қўйиш учун 5000 доллар талаб қилган шахс далилий ашёлар билан ушланди\n22:59 05 Март 2021 Жамият\nЖорий йилнинг 3 март куни Тошкент вилоятида яшовчи фуқаро Х.Н. вилоят ИИББга ариза билан мурожаат қилади. Аризасида, ўзини Э.Н. «ДХХ Тошкент шаҳар бошқармаси кадрлар бўлими бошлиғи» деб таништирган шахс ўғлини ДХХ ҳарбий қисмларидан бирига ишга киритиб қўйиши учун 5 000 АҚШ доллари талаб қилаётганлигини маълум қилиб, қонуний чора кўришини сўрайди.\nМазкур аризага асосан, «Зарбдор ойлиги» доирасида Тошкент вилояти ИИББ Коррупция ва иқтисодий жиноятларга қарши курашиш ва Ўз хавфсизлик бошқармаси вилоят бўлими ходимлари ва ДХХ ходимлари ҳамкорлигида Чирчиқ шаҳрида тезкор тадбир ўтказилади.\nТадбир давомида ўзини – Э.М. «ДХХ Тошкент шаҳар бошқармаси Кадрлар бўлими бошлиғи» деб таништирган шахс, катта лейтенант унвонидаги ДХХнинг хизмат кийими (формаси)да аризачидан келишилган 5 000 АҚШ доллари миқдоридаги пулларини олаётган вақтда, тадбир иштирокчилари томонидан ушланган ва тегишли ҳужжатлар расмийлаштирилган. Бу ҳақда Тошкент вилояти ИИББ ахборот хизмати хабар берди.\nҚайд этилишича, ўтказилган суҳбат давомида ушбу шахс – Сурхондарё вилоятида яшовчи 1998 йилда туғилган Э.М., ҳеч бир давлат органи ёки бошқа ташкилотда ишламаслиги, шунингдек, аввалроқ ДХХга қарашли ҳарбий қисмда муддатли ҳарбий хизматни ўтаганлиги аниқланган.


Эроннинг Каспий сиëсати\nЭроннинг маҳаллий корчалонлари, мамлакат ҳукуматининг Каспий денгизи масаласида олиб бораëтган сиëсатига қарши ўз ҳужумларини яна бир қадар кучайтириб юбордилар. Айни пайтда Эрон билан Озарбайжон ўртасида бошланган чегара музокараларида дастлабки ижобий қадамлар ташлангани ҳам хабар қилинади.\nЭроннинг собиқ Ташқи ишлар вазири ўринбосари Аббос Маликий инглиз тилида чиқадиган "Эрон нюс" газетасига ўтган ҳафта берган суҳбатида, ҳозирги Ташқи ишлар вазири Камол Харрозийни Эроннинг қирғоқ бўйидаги қўшнилари билан олиб бораëтган Каспий музокаралари учун қаттиқ танқид остига олди. Маълумки, ушбу мамлакатлар Совет Иттифоқи парчаланганидан кейинги ўн йилдан кўпроқ вақтдан буëн Каспийнинг нефтга бой сувларида ўз ҳиссаларини аниқлашга уриниб келмоқдалар.\nМаликий ҳозир Теҳронда мустақил Каспий денгизи институтини бошқаради. Унга кўра, Эроннинг Ташқи ишлар вазири Каспий масаласини Россия, Қафқоз ва Марказий Осиë мамлакатлари билан муҳокама қилиш тажрибасига мутлақо эга эмас. Маликийнинг таъкидлашича, Эрон Ташқи ишлар вазирлиги айниқса Камол Харрозий Каспий масаласини ҳатто чуқур дарк ҳам қилмайди.\nКузатувчилар, Маликийнинг бундай қаттиқ танқидлар билан чиқишига унинг Рафсанжоний учун гапираëтганидан далолат берадими ëки бермайдими, буниси қоронғи деб қарашмоқда. Чунки Маликий, 1997 йилда Муҳаммад Хотамий президент этиб сайланганидан олдин Али Акбар Ҳошимий Рафсанжоний ҳокимияти даврида Каспий масаласини ëритиб келган. Ўшандан буëн Маликий ҳукуматнинг Каспий масаласи бўйича олиб бораëтган ишларини узликсиз равишда танқид қилиб келади.\nУ Ташқи ишлар вазирлигини Каспий денгизи мавзусида тартибсиз ва чалкаш иш олиб бораëтганликда айблайди ва бу масалада Европа ва Араб мамлакатлари билан муносабатларни мувофиқлаштириш кераклигини таъкидлайди. Шунингдек, у парламентда кимдир томонидан, "Эроннинг Каспий сиëсати натижасиз сиëсатдир" деб айтилган фикрга ҳам қўшилади.\nКаспий денгизи атрофидаги мамлакатлар ўзаро келишувга эришишда айрим тўсиқларга дуч келмоқдалар. Чунки, Теҳрон ë умумий назорат қилиш ëхуд Каспийнинг 20 фоизини қўлга олишни истамоқда. Россия эса Озарбайжон ва Қозоғистон билан биргалашиб, ўртача йўлдан боришмоқда. Унга кўра, Эронга тегадиган қисм фақатгина 13 фоиздан иборат бўлади. Туркманистон эса, томонлар ўртасида муаллақ бўлиб турибди.\nБошқа томондан, деярли барча сармоялар чегара масаласида ўзаро келишган Россия, Озарбайжон ва Қозоғистон секторларига ëтқизилмоқда.\nҒарб мамлакатлари, айниқса АҚШ нинг Каспий денгизи атрофидаги давлатларда сармоя қўйиши Эронни анча ташвишга солиб келмоқда. АҚШ-Эрон муносабатларидаги кескинлик туфайли Эрон Американи минтақага яқинлашувини хоҳламайди. "Эрон АҚШ нинг минтақага кириб келишидан ва бу ердаги денгиз атрофидаги ва Марказий Осиëдаги мамлакатларда сармоя ëтқизишидан анча ташвишланади. Чунки Эрон Американи ўзига рақиб деб билади. Шу билан бирга Эрон хорижий мамлакатларнинг минтақага келиб сармоя ëтқизишларини ҳам истайди. Истайдигина эмас, унга зарурати бор", дейди журналист Ардаған Никном.\nЯна Маликийнинг суҳбатига қайтадиган бўлсак, унинг бу интервюси ҳукумат ҳомийлигидаги Марказий Осиë ва Қафқозга бағишланган анжуман арафасида нашр этилди. Унда Харрозийни жамоатчиликка нуқтама-нуқта жавоб беришга ундайди. Маликий шунингдек, ўз интервюсида, Эрон ҳукуматининг собиқ Совет республикалари билан иш қилишда хавфсизлик масаласини рўкач қилаëтганини ҳам танқид қилиб, мабодо дипломатик муносабатларнинг марказида сиëсий ва иқтисодий масалаларга қараганда хавфсизлик масаласи турадиган бўлса, ташқарида қолиб кетишингизни тасаввур қилаверинг, дейди Аббос Маликий.\nОзарбайжон Ташқи ишлар вазирининг ўринбосари Халаф Халафовнинг айтишича, Эрон-Озарбайжон нуқтаи назарлари бир-бирига яқинлашмоқда. Келаси ой Бокуда Каспий давлатларининг учрашуви бўлиб ўтишига ишора қилган Халафов 25-29 январ кунлари Каспийдаги вазиятни мувофиқлаштиришга бағишланган конференция Теҳронда бўлиб ўтишини маълум қилди.\nЖурналист Ардаған Никном, Эроннинг Каспий денгизи сиëсати хусусидаги ўз кузатишларини мана бундай баëн этади: "Эронда бу масалага икки тур нуқтаи назар билан қарашади. Ҳукуматдаги баъзи кишилар 20 фоиз масаласида қаттиқ туриб, бошқа мамлакатларга айниқса, Озарбайжон ва Россияга ҳеч қандай имтëз бермаслик керак дейишади. Айрим бошқа шахслар эса, бу борада бир хулосага келиб, минтақадаги барча давлатларнинг таклифлари асосида қарор қабул қилиш керак дейишади", деб баëн этади радиомиз журналисти Ардаған Никном.


Колумнистлар – Газета.uz\n10 май 2022, 10:15 1\nГлобал беқарорлик шароитида ҚҚС бўйича имтиёзлар нархлар ўсишининг олдини олишга ёрдам берадими?\nГлобал беқарорлик шароитида ички бозорда нархлар барқарорлигини таъминлаш мақсадида айрим турдаги озиқ-овқат маҳсулотларини олиб кириш ва сотишда ҚҚСнинг нол ставкаси муддати 31 декабргача узайтирилди. Имтиёзли даврнинг узайтирилиши гўшт ва картошка бозорида кутилган натижани бериши кутилмоқда, бироқ ўсимлик ёғи нархлари барқарорлашуви учун етарли бўлмаслиги мумкин. Иқтисодчи, «Газета.uz» колумнисти Миркомил Холбоев Украинадаги уруш ортидан жаҳон иқтисодиётида юзага келган танглик шароитида ҚҚС имтиёзларининг ички бозордаги нархларга қандай таъсири қилиши ҳақида сўз юритади.\n24 апрель 2022, 09:00\n«Овозимизни ҳам чиқармай, жимгина уруш тугашини кутишдан бошқа чорамиз йўқ» — Анна Франк кундалиги\nУруш адабиётида Иккинчи жаҳон уруши хотиралари билан боғлиқ кундаликлар орасида «Анна Франк кундалиги» энг кўп шуҳрат қозонган. Кундаликда 13 ёшли қизалоқ — Анна 1942−1944 йилларда яхудийларга қарши қирғин сабаб нацистлардан яшириниб, махфий бошпанада кечган оғир турмуши, ён-атрофида ва дунёда содир бўлаётган ҳодисаларга нисбатан ўсмирларга хос муносабати ҳақида ҳикоя қилади.\n22 апрель 2022, 12:48\nМатильда Димовска: «Яшил макон» лойиҳаси пухта режалаштириш ва самарали мувофиқлаштиришни талаб қилади\nБМТ Тараққиёт дастурининг Ўзбекистондаги доимий вакили Матильда Димовсканинг фикрича, «Яшил макон»нинг бутун мамлакат бўйлаб 1 млрд дарахт экиш бўйича катта лойиҳаси ҳавони тозалаш ва одамлар ҳаётини сақлаб қолишга хизмат қилади. Шу билан бирга, дарахтларни экиш ва парваришлаш жараёнини бошқариш бўйича комплекс ёндашув қабул қилинмаса, дарахтларнинг тақдири мавҳум бўлиб қолади. Шунинг учун кўчат экишни техник-иқтисодий асослаш ва лойиҳа иштирокчиларининг саъй-ҳаракатларини самарали мувофиқлаштириш тизими зарур.\n13 апрель 2022, 18:48 1\nДаун синдроми бўлган болалар ўқий олади ва меҳнат қилиш ҳуқуқига ҳам эга!\nТиббий-ижтимоий хизматларни ривожлантириш агентлигининг директори Алишер Инаков матбуот анжуманида Даун синдроми бўлган болалар «ўқий олмаслигини» айтди. Бундай сўзлар ота-оналар ва жамоатчилик фаоллари норозилига сабаб бўлиб, агентликни улар билан учрашув ташкил қилишига ундади. «Газета.uz» колумнисти Дилмурод Юсупов мазкур вазият юзасидан болаларнинг ўқишга ҳуқуқи ва амалдорлар сўзининг кучи юзасидан шахсий фикрини билдирди.\n12 апрель 2022, 15:00 6\nБизнинг ОАВларимиз жим турган пайтда, хориж ОАВлари одамларимиз онгини эгалламоқда\nҚандай қилиб ўзбекистонликлар онгига ўнлаб каналлари бор ва 500 млрд сўмдан кўпроқ бюджетга эга Миллий телерадиокомпания эмас, хорижий мамлакат телеканаллари таъсир кўрсатадиган бўлди? Комил Жалилов мақоласи.\n6 апрель 2022, 11:05\nЎзбекистоннинг савдо баланси дефицити нега ўсиб бормоқда ва уни қандай бартараф этиш мумкин?\nСўнгги йилларда Ўзбекистонда савдо баланси дефицити ортиб бормоқда. Меҳнат мигрантларининг пул ўтказмалари ҳажман қисқариши хавфи кучаймоқда, Ўзбекистоннинг асосий ҳамкорларидан бири Россияда макроиқтисодий кўрсаткичларнинг пасайиши кутилмоқда, бу эса, ўз навбатида, Ўзбекистоннинг ушбу мамлакатга экспортига салбий таъсир кўрсатиши мумкин. Иқтисодиёт фанлари доктори, ЖИДУ профессори Нишонбой Сирожиддинов Ўзбекистоннинг яқин келажакдаги макроиқтисодий барқарорлигини таъминлаш имконини берувчи иқтисодий сиёсат йўналишларини таҳлил қилади.\n3 апрель 2022, 09:57\nКелгуси ойларда ўсимлик ёғи нархларининг ўсиши асосий муаммолардан бирига айланиши мумкин\nЎзбекистонда ўсимлик ёғи йиллик истеъмолининг тахминан тенг ярми импорт ҳисобидан қопланади. Бундай шароитда глобал бозорда юз бераётган ҳар қандай тебранишлар ички бозордаги нархга жиддий таъсир кўрсатади. Дунё бўйича жами ўсимлик ёғи экспортининг 64% ини таъминловчи Украина ва Россиядаги сиёсий-иқтисодий вазият жаҳон бозорида, шу жумладан, Ўзбекистонда ўсимлик ёғи нархларининг кескин ўсишига олиб келиши мумкин, дейди иқтисодчи, «Газета.uz» колумнисти Миркомил Холбоев.\n1 апрель 2022, 19:03\nХўш, ким жавоб беради? «Заковат» билимдони ва UzQuiz асосчиси Саидкамол Абдуразаков билан суҳбат\n20 йилдан ортиқ вақт давомида ақл жанглари майдони бўлиб келаётган «Заковат» кўплаб билимдонларни халққа танитди. «Газета.uz» заковатчилар билан интервьюнинг навбатдаги қисмида «Заковат» билимдони, UzQuiz асосчиси ва бошловчиси Саидкамол Абдуразаков билан суҳбатни тақдим этади. У клубга қандай аъзо бўлгани, «Заковат» ўйини бошловчиси сифатидаги тажрибаси ва китобларнинг инсон ҳаётидаги ўрни ҳақида гапирди.\n31 март 2022, 14:11\nДавлат харидларидаги коррупциядан қандай қутилиш мумкин?\nКоррупцион схемаларнинг давлат, жамият ва тадбиркорликка етказадиган зарари мамлакат ривожланишига тўсиқ бўлади. ТДЮУ «Бизнес ҳуқуқи» кафедраси мудири Хусаин Раджапов давлат харидларида учраши мумкин бўлган коррупцион схемаларни таҳлил қилди ва ушбу қоидабузарликларга қарши кураш самарадорлигини ошириш бўйича таклифлар билдирди.\n28 март 2022, 22:29 1\nГалина Саидова савдони либераллаштириш бўйича иқтисодчиларнинг фикрларига жавоб қайтарди\nЎзбекистон президенти маслаҳатчиси ўринбосари Галина Саидова иқтисодчилар Беҳзод Ҳошимов, Ботир Қобилов ва Отабек Бакировнинг Тошкент халқаро инвестиция форумидаги унинг нутқи юзасидан фикр-мулоҳазалари билдирилган «Газета.uz» материалига жавоб қайтарди. «Дарсликдаги нормалар ҳеч бир давлатда бевосита ишламайди: ривожланганларида ҳам, ривожланаётганларида ҳам», — дея қайд этади у.\n10 март 2022, 12:29\nСолиқ имтиёзлари ички бозорда гўшт ва картошка нархларига қандай таъсир қилди?\n2021 йилнинг октябрь ойида президент қарори билан гўшт ва картошка маҳсулотлари реализацияси ва импорти ҚҚСдан озод қилинган эди. Ушбу солиқ имтиёзлари натижасида қисқа муддатга савдонинг эркинлашуви ички бозорда нарх ўсишининг нисбатан секинлашишига хизмат қилган. «Газета.uz» колумнисти, иқтисодчи Миркомил Холбоев импортга тўсиқларнинг бекор қилиниши импорт харажатларини қисқартиришини ва истеъмолчиларни бойроқ қилишини таъкидлайди.\n4 март 2022, 13:30 1\nЗамонавий фандаги «лохотрон»\nҚандай қилиб Scopus базасидаги журналларда (ва юқори импакт-факторли журналларда) мақола эълон қилиш талаби Ўзбекистонда кенг кўламли фирибгарлик, кўзбўямачилик ва илм-фанни таҳқирлашга олиб келди — бу ҳақда файласуф ва антрополог Валерий Хан мақоласида. Мақола аввал эълон қилинган «Ҳамма SCOPUS`да мақола чиқарсин!» мақоласининг давомидир.\n27 феврал 2022, 17:38\nМаҳаллий ишлаб чиқарувчиларни истеъмолчиларнинг камбағаллашиши эвазига ҳимоя қилиш қанчалик тўғри?\n2021 йилда ички истеъмолчиларга автомобиль етказиб берилиши бир неча маротаба кечиктирилган бўлса-да, автомобиль экспорти сезиларли даражада ошган. «Газета.uz» колумнисти, иқтисодчи Миркомил Холбоев автомобиллар импортига тўсиқларни камайтириш миллий иқтисодиётга қандай фойда келтириши мумкинлиги ва миллий автомобилсозлик нима сабабдан ҳимоя қилиниши ҳақида фикр юритади.\n20 феврал 2022, 12:58\n19 феврал 2022, 17:07 1\nМиллий автомобиль заводимиз шунчалик ҳимоя қилишга арзийдими?\nАвтомобилсозлик соҳасида кутилаётган ўзгаришлар истеъмолчиларга фойда келтирадими? «Газета.uz» колумнисти Миркомил Холбоевнинг фикрича, импорт божларининг пасайтирилиши ички бозорга деярли таъсир кўрсатмайди ва фақат энг бой аҳоли манфаатларига хизмат қилади. Иқтисодчи жамият ҳақиқий фойда кўриши учун савдони эркинлаштириш муҳимлигини таъкидлайди.\n10 феврал 2022, 11:38\nҲамма SCOPUS`да мақола чиқарсин!\nБир неча йиллардан буён илмий-тадқиқот институтлари олимлари, университет ўқитувчилари ҳамда докторантлардан Scopus ва Web of Sciences халқаро маълумотлар базаларида индексланган журналларда мақолалар чоп этиш талаб қилинмоқда. Уларсиз докторантлар аттестациядан ўтмайди, ўқитувчилар эса ишдан бўшатиш билан таҳдид қилинади. Нима учун бу талаблар асосли эмас ва бу маҳаллий илм-фан ривожига қандай салбий таъсир кўрсатади — «Газета.uz» колумнисти, файласуф ва антрополог, Жаҳон иқтисодиёти ва дипломатия университети доценти Валерий Хан бу ҳақда фикр юритади\n8 феврал 2022, 18:00 2\nШакар заводлари бизга керакми?\nПротекционизм ҳар доим таъкидланганидек, ёмон ва зарарли қарор. Унинг қанчалар зарарли эканлигини 2020−2021 йилги шакар бозоридаги тенденциялардан ҳам кўриш мумкин. Маҳаллий ишлаб чиқарувчиларни ҳимоя қилиш истеъмолчиларнинг камбағаллашишига олиб келиши ҳақида — «Газета.uz» колумнисти Миркомил Холбоев мақоласида.\n5 феврал 2022, 17:22 3\nХоразм давлатидан Совет иттифоқигача. Ҳозирги Ўзбекистон ҳудудида қайси давлатлар ҳукмронлик қилган? — видео\nМилоддан аввалги VI асрдан ХХ асрга қадар замонавий Ўзбекистон ҳудудида йигирмадан ортиқ давлатлар ҳукм сурган. «Газета.uz» geacron.com тарихий хариталар платформасига асосланиб, Ўзбекистон ҳудудида асрлар оша ҳукмронлик қилган давлатлар харитасини тақдим этади.\n2 феврал 2022, 19:01\nЎқитувчиларнинг камбағаллашиб бориши ва унинг оқибатлари ҳақида\nСўнгги йилларда ўқитувчиларнинг ойлик маошлари бошқа соҳа вакилларининг ойлигига нисбатан секинроқ ўсган, натижада таълим соҳаси вакиллари жамиятнинг бошқа вакилларига нисбатан камбағаллашган. «Газета.uz» колумнисти, иқтисодчи Миркомил Холбоев ўқитувчиларнинг реал даромадлари қандай камайиб борганлиги ва бунинг оқибатлари ҳақида.


Яна бир компания ёнилғи сарфини қалбакилаштирди - Автомобильные новости UZ - Скачать музыку бесплатно новинки музыки 2016-2017\nЯна бир компания ёнилғи сарфини қалбакилаштирди\nSuzuki Motors компанияси ўзи ишлаб чиқарган автомобилларнинг ёнилғи сарфини қалбакилаштириб тақдим этган. Бундан олдинроқ Mitsubishi маркаси машиналарининг ёнилғи сарфини 1991 йилдан бери нотўғри усулда ўлчаб келганлиги ошкор бўлган, “ёнилғи можароси” туфайли чорасиз аҳволга тушган компанияни қутқариш учун унинг 34 фоиз акциясини Nissan харид қилган эди. Энди Suzuki шундай ҳолатни бошидан кечирмоқда. Ички текширувлар кўрсатишича, 2010 йилдан бери ўлчаш ишлари давлат ўрнатган талабларга мос усулда бажарилмаган. Хусусан, ёнилғи сарфи ҳақиқий йўлда эмас, аэродинамик қувурдаги ўлчаш майдончасида ҳисобланган. Suzuki автомобилсозлари ўзларини оқлаш учун корхонанинг синов полигони ноқулай жойда, тоғ баландлигида ўрнашганини айтишди. Полигон жойлашган баланд ҳудудда кучли шамол эсиб туради ва ҳаво тез-тез ўзгаради. Шу сабабли ёнилғи сарфини аниқ ўлчаб бўлмайди, дея важ кўрсатишди. Нотўғри ўлчов маълумоти билан 16 турдаги 2,3 млн автомобиль ишлаб чиқарилган. Suzuki реал шароитдаги ўлчов натижаси билан лаборатория шароитидаги ўлчов натижалари орасида фарқ йўқлигига харидорларни ишонтиришга уринмоқда. - деб хабар бермоқда Carzone.uz нашри.


Ўзбекистон эстрадасидаги энг саёз матнли қўшиқлар рейтинги эълон қилинди » Ўзбекистон янгиликлари – Zamin.uz\n20-07-2015 | 00:52\nZAMIN.UZ / Маданият / 20 Июл 2015 года1 423\nЎзбекистон эстрадасидаги энг саёз матнли қўшиқлар рейтинги эълон қилинди\n“Даракчи” ҳафталик нашри Ўзбекистон эстрадасидаги энг саёз матнли қўшиқлар рейтинги элон қилинди. Айтилишича, рейтинг “Ўзбекнаво” эстрада бирлашмаси берган маълумотлар асосида тузилган, деб хабар бермоқда Kun.uz.1. Ёш хонанда Шерзод Акбаров:Қолмас эдим бойланиб,Дилда ишқинг жойланиб,Маҳаллангда айланиб,Қарамасам бўларкан.2. Ботир Яминов:Ўйнасин мани гул ёрим,Ўйнасин жоним,Айлансин моҳитабоним,Хиром айласин жоним.3. “Серенада ижод” гуруҳи:Нози, нози, нози,Севгилимниинг нози,Ўзини олиб қочадиЖуда нози-нози4. Тоҳир Усмонов:Диги, диги, дигиЁқади менгаЁрнинг билак узуги...5. Бунёд Саидов ва Манзура ижросидаги “Дастингдан” қўшиғи:Сан сувми, ҳавоми,Ё назми навоми?Улар талаби сабаби сан, сан,Жон талаби ман, ман...6. Ойбек ва Нигора:Бир, икки, уч, торт,Орзуга айб йўк,Бир, икки, уч, торт,Кутма уни бекор...7. Фаррух Комилов:Қирқта кокили ликон ликон қилади,Белида ўйнаб шўх шодон,Нозли хиром бор яна,Жонда ором бор яна,Сиз бошқа томон-ей,Биз бошқа томон-ей, ёрон-ей!8. Мурод Манзур:Майли, майли сан бахтли бўлгин,Ўзга юракда ўйнагин кулгин,Лекин унга бергин борингни,Фақат унутма мендек ёрингни9. Музаффар Мирзараҳимов:Аламо алам, ёмон қилдику алам.Ёндириб вужуд танам, Аламо алам, алам.Кўз остимга олганим пешонамга сиғмади,Ёниб вужуд танам, юрагим зор йиғлади.10. Гули АсалхўжаеваАтиргулга ўраб мени алдадинг,Кел ёр десам, ёр дегин.Сани жон десам, Жон дегин,Кутиб-кутиб, жимгина сўниб қолаверма.\n00:09 / 04-03-2015


18:05 / 12.12.2015 | Baxtiyor Sheraliyev | 1863\nАссалому алайкум ҳурматли Устозлар. Сизларнинг «Хотирани қандай мустаҳкамлаш мумкин?» деб сўралган саволга (11. 12. 2015 йил) «Номаҳрам аёлларга қанча кам қаралса, шунча хотира мустаҳкам бўлади» деган жавобингиз ўқидим. Тўғриси ўзим ҳам шундан доимо азият чекаман, хотирам унчалик яхши эмас. Сизнинг илмингиз ёки фатвойингизга заррача шубҳа қилмаган ҳолда бир савол бермоқчи эдим. Ушбу берган тавсиянгиз диний кўрсатмами, яъни бирор ҳужжат асосида берилмоқдами ёки азиз Устозларимизнинг тажрибалари ўлароқ одоб юзасидан берилмоқдами? Чунки мен яшайдиган ва фаолият юритадиган соҳада истайманми ёки йўқми номаҳрам аёллар кўп ва мен улар билан доимий мулоқот қилишга мажбурман.\nВа алайкум ассалом! “Аддаау ваддавааъ” номли китобда : “Кўзни номаҳрам аёллардан тийиш кишига ҳақ билан ботилни ажратиб оладиган фаросатни ҳосил қилади. Аллоҳ таоло банда қандай амал қилса, ўша амалнинг жинсидан бўлган мукофотни беради. Кўзини ҳаромдан тийган кишиларнинг қалбига нур бағишлайди ва унга илм, иймон, маърифат ва фаросат эшигини очади. Яна кўз билан қалбнинг ўртасида боғлиқлик бор. Бири кесилган нарсадан бошқаси ҳам кесилади. Иккиси ҳам саломат ёки фасод бўлса, бошқаси ҳам саломат ёки фасод бўлади. Кишининг қараши фасодга учраса, қалби ҳам фасодга учрайди. Саломат қолишда ҳам шундай” дейилган.\nعن حذيفة ، رضي الله عنه قال : قال رسول الله صلى الله عليه وآله وسلم : " النظرة سهم من سهام إبليس مسمومة فمن تركها من خوف الله أثابه جل وعز إيمانا يجد حلاوته في قلبه " . " هذا حديث صحيح الإسناد ولم يخرجاه .\nХузайфа розияллоҳу анҳудан ривоят қилинади :\n"Расулуллоҳ соллаллоҳу алайҳи васаллам : Назар шайтоннинг заҳарланган ўқларидан бир ўқдир. Ким Аллоҳдан қўрқиб уни тарк этса, Аллоҳ таоло унинг мукофотига қалбида ҳаловатини топадиган иймонни ато қилади". Ҳоким ривояти. Валлоҳу аълам.\nИсириққа дам солиш


Бош сахифа > Янгиликлар > Мардлик, матонат, ёшлик ва шижоат намойиши\nВилоят ҳокимлиги, Марказий ҳарбий округ қўмондонлиги ҳамда Ўзбекистон ёшлар иттифоқи вилоят кенгаши ҳамкорлигида ташкил этилган тадбирда Навоий гарнизонида жойлашган ҳарбий қисм ва муассасалар хизматчилари, мудофаага кўмаклашувчи "Ватанпарвар" ташкилоти мактаби тингловчилари, таълим муассасалари талаба ва ўқувчи ёшлари, кенг жамоатчилик вакиллари қатнашди.\nФестивални округ қўшинлари қўмондони ўринбосари, полковник У. Дўстматов очди.\nШундан сўнг Ўзбекистон Республикаси Олий Мажлиси Сенати аъзоси, вилоят ҳокими К. Турсунов вилоятда биринчи марта ўтказилаётган фестиваль қатнашчилари ва меҳмонларни самимий қутлади. Марказий ҳарбий округ қўшинлари қўмондони, полковник О. Саидов, Ўзбекистон ёшлар иттифоқи вилоят кенгаши раиси Ж. Ходжаев анжуман иштирокчиларини табриклашди.\nЎйингоҳ узра тинчлик ва осойишталигимиз рамзи — оқ кабутарлар учирилди.\n"Менинг армиям — менинг фахрим" ғоясини ўзида мужассам этган республика миқёсидаги ҳарбий ватанпарварлик ойлиги доирасида ўтказилган тадбир 3 километр масофага югуриш марафони билан бошланиб, унда 2 мингдан ортиқ иштирокчи беллашди.\nҲарбий хизматчилар оркестр мусиқаси садолари остида жанговар қўшиқ билан саф тортиб ўтишди. Миллий гвардия, Фахрий қоровул, офицер ва сержантлар, муддатли ҳарбий хизматчилар ва Қоровул қўшинлари, ички ишлар бошқармасининг қўриқлаш, Фавқулодда вазиятлар бошқармаси қутқарув гуруҳларининг кўргазмали чиқишлари иштирокчилар қалбида она юртга садоқат туйғуларини алангалатди.\nМажмуага кираверишда очилган "Армия ёшлар нигоҳида" номли ҳарбий мавзудаги расмлар кўргазмаси "Маҳорат дарслари" шаклида ўтказилди. Навоий маданият ва санъат коллежи 2-курс ўқувчиси Р. Собиров чизган "Ватан ҳимоячилари" суратида жанговар ўқув машғулоти тасвирланган. Асарда танк ва вертолётлар, ҳарбий техникаларни чапдастлик билан бошқараётган жангчиларнинг қиёфаларидаги мардлик ва жасорат моҳирона акс эттирилган.\nТурли ҳарбий техника ва транспортлар, қурол-аслаҳалар, оммавий тартиббузарликлар вақтида қўлланиладиган махсус воситалар ҳамда сапёрлар ҳимоя кийимлари ва ускуналари намойиш қилинаётган майдон ёшлар билан гавжум бўлди. Ҳарбийлар тўпланганларга улардан фойдаланишни ўргатишди. Масалан, "Кагуар" зирҳли ҳарбий жанговар машинасидан шахсий таркибни ҳар хил қуролли тажовузлардан қўриқлашда фойдаланилади. Махсус бўлинмалар томонидан биноларни ишғол қилишда ишлатиладиган зирҳли қалқон ҳам барчада қизиқиш уйғотди.\n— Мазкур фестиваль ёшларнинг миллий армиямиз ҳақидаги тушунча ва тасаввурларини янада бойитади, — дейди Миллий гвардия офицери, капитан С. Иброҳимов. — Иштирокчилар ҳарбий техникалар, қурол-яроғ ва бошқа асбоб-ускуналар билан танишдилар. Бу, ўз навбатида, армия ва халқ ўртасидаги бирликни мустаҳкамлаш, ёшларимизни Ватанга содиқ, эл-юрт тинчлиги ва осойишталигини таъминлашга қодир жасур инсонлар этиб тарбиялашга хизмат қилади.\n— Ёш авлоднинг бугунги тадбирдан олаётган таассуроти чексиз, соҳага қизиқишлари юқори, — дея таъкидлади лейтенант С. Эшбеков. — Уларнинг кўпчилиги ҳарбий бўлишни хоҳлашмоқда. Мутахассислар ёрдамида қуролларни синчиклаб ўрганишяпти.\n— Юқори ташкилотчилик, кўтаринки руҳда олиб борилаётган ушбу йиғинга ҳамма бирдек қизиқмоқда, — деди Навоий шаҳридаги ҳарбий қисмлардан бирида шартнома асосида хизмат қилаётган бўлинма мутахассиси, сержант А. Фармонов. — Ҳарбийлик мардлар иши эканлиги ёшлар онгига сингдириляпти.\nНиҳоят, томошабинлар билан тўлган ўйингоҳда асосий тадбирлар бошланди. Вилоят маданият бошқармаси бадиий жамоалари ва пойтахтдан ташриф буюрган санъаткорлар ижросидаги куй-қўшиқлар йиғилганларга бир олам завқ улашди.\nШундан сўнг марафон ғолиб ва совриндорларини тақдирлаш маросими ўтказилди. Натижаларга кўра, йигитлар ўртасида 1-ўринни Навоий олимпия захиралари коллежи ўқувчиси Д. Бобоқулов, қизлардан Навоий давлат педагогика институти талабаси З. Худойбердиева, оддий аскар Н. Тўймуродов эгаллади. Шунингдек, "Энг катта ёшли югурувчи", "Марафон гўзали", "Энг фаол қиз бола", "Энг фаол ўғил бола", "Энг ёш қиз бола", "Энг ёш ўғил бола", "Энг фаол спорт мактаби", "Энг фаол олий ўқув юрти", "Энг фаол коллеж", "Энг фаол мактаб" номинациялари ғолиблари ҳам аниқланди.\n"Ватанпарвар" ташкилоти авиамоделчиларининг кўргазмали чиқишлари гулдурос қарсаклар билан олқишланди. Миллий гвардия махсус отряди томонидан ҳақиқий жанг манзараси, мард ва жасур жангчиларнинг душманга қарши мардона курашлари саҳнада жонли тарзда намойиш қилинди. Кинологлар ўргатилган итлар чегараларимиздан ёв ўтишига йўл қўймаслигини кўрсатиб беришди. Вилоятдаги турли спорт федерациялари аъзоларининг кураш, каратэ, таэквондо, қиличбозлик ва бошқа спорт турлари усулларини моҳирона ижро этиши ҳам барчага манзур бўлди.\nФестиваль бадиий ҳаваскорлар ва санъат усталари ижросидаги галаконцерт билан якунланди. Навоий шаҳридаги "Хурсанд" тантаналар уйида тадбир иштирокчилари бир пиёла чой устида дилдан суҳбат қуришди.\nКўрилганлар сони: 3182


Ливиядаги зиддият: нефть учун кураш ва икки фронтдаги истеъфолар – O'zbekiston Milliy paralimpiya qo'mitasi\nЛивиядаги фуқаролик урушида икки томонда ҳам ҳаракатсизлик кузатилиши икки режимда ҳам сиёсий барқарорлик йўқ эканини кўрсатиб қўйди, ливияликлар бу ҳукуматларни коронавирусга қарши муваффақиятсиз кураш олиб боришда, коррупцияда, нархлар ўсишида ва электр таъминотидаги узилишларда айблаб чиқишди.\nТриполидаги БМТ томонидан тан олинган Фоиз Саррож бошчилигидаги Ливия миллий келишув ҳукуматига қарши ҳам, шарқдаги генерал Халифа Ҳафтар армиясига таянадиган ҳукуматга ҳам қарши кўча намойишлари бошланиб кетди.\nМитинглар, тўқнашувлар ва ички курашлар бир ҳафта ичида икки лагерда ҳам ҳукуматлар истеъфосига олиб келди: чоршанба куни Саррож октябрь ойи охиригача истеъфога чиқишини эълон қилди, бироз аввалроқ Ҳафтарнинг иттифоқчиси, шарқдаги муқобил ҳукумат раҳбари Абдулла Соний ҳам истеъфо берганди.\nЛивия – Африканинг нефть захираларига энг бой давлати ҳисобланади, бу мамлакатдаги зиддият аллақачон хориждаги суперқудратли давлатларнинг гибрид урушига айланиб кетган. Саррож бошчилигидаги Ливия миллий келишув ҳукуматини Туркия ва Қатар дипломатия ва ҳарбий йўллар орқали қўллаб келади, Ҳафтарга эса БАА, Миср, россияликларнинг «Вагнер» хусусий ҳарбий компанияси, Саудия Арабистони, Иордания ва Франция каби давлатлар ошкора ёки махфий равишда ёрдам бериб келади.\nЛивиядаги қарама-қаршилик, худди Греция ва Туркия ўртасида Ўрта ер денгизида юзага келган қарама-қаршилик сингари аввалги можаролардан Вашингтоннинг ушбу минтақага бўлган қизиқишлари камайиши ортидан маҳаллий кучли давлатларнинг асосий ўйинчиларга айлангани билан фарқланади.\nМамлакатда фуқаролик уруши 2011 йилдан буён давом этиб келмоқда, ўшанда НАТО амалиёти натижасида 42 йил мобайнида ҳукмронлик қилган Муаммар Қаззофий ҳокимиятдан ағдарилиб, ўлдирилганди.\nИкки фронт чизиғида ҳам истеъфо\nСобиқ архитектор Саррож мамлакатни ўзи бирлаштира олмади ва Туркия билан иттифоқ тузди\nЧоршанба куни Саррож телемурожаат орқали октябрь ойи охиригача бош вазирлик лавозимини тарк этиши ҳақида маълум қилди. Ўз нутқида у Женевада БМТ ҳомийлигида ўтказилаётган тинчлик музокараларини тилга олиб ўтган. Бу музокаралар якунига кўра мамлакатни бирлаштириш ва янги сайловлар ўтказиш бўйича келишувга эришилиши кўзда тутилган.\nАсли архитектор бўлган Саррож ҳукуматни 2015 йилдан буён бошқариб келади, у ҳукуматни дастлаб хориждан туриб бошқарган, мамлакатга фақат 2016 йилда киришга муваффақ бўлган.\nУнинг истеъфоси ҳақидаги хабарлар ортидан Триполида ички кураш бошланиб кетган – июнь ойида армия Туркия ҳарбийлари ва қуроллари ёрдамида Ҳафтар армиясини чекинтиргач ҳокимиятни эгаллаш масаласи биринчи ўринга чиқди.\nҲафтар кучлари бир йилдан ошиқ давом этган қамални тўхтатишга мажбур бўлгач, Ливияда тинчлик сулҳи тузилди, август ойи охирида Саррож ва шарқдаги парламент раҳбари Агила Солиҳ ўт очиш тўхтатилгани ҳақида эълон қилишди. Аммо Ҳафтар ҳамон бу борада сукут сақламоқда.\nҲарбий ҳаракатлардаги танаффус ливияликларга ҳукумат фаолиятидан норозиликларини очиқдан очиқ билдириш имконини яратди – одамлар кўп йиллардан буён илк марта кўчаларга чиқишди – аммо бош вазир Саррожга садоқатли бўлган қуролли гуруҳлар намойишчиларни тарқатиб юборишди.\nHuman Rights Watch инсон ҳуқуқлари ташкилоти бундай гуруҳлар намойишчиларни қўлга олгани ва қийноққа солаётгани, одамларга қарата машиналарга ўрнатилган ҳаво ҳужумига қарши мудофаа тизимларидан ўт очаётгани ҳақида хабар берган. Матбуотдаги маълумотларга кўра, намойишчилардан бири ҳалок бўлган.\nСаррож ҳукуматида ИИВ раҳбари бўлган Фатҳи Башага намойишчиларни қўллаб чиққан. У полициячилар намойишчиларни ҳимоя қилишини маълум қилган. Бундан ғазабланган Саррож эса Башагани истеъфога чиқарган.\nПолиция ўз шефи Башагани қўллаб чиқди / Reuters\nАммо Башага Туркиядан ёрдам сўради ва вазифасига тикланди, бу эса Триполидаги ҳукумат Анқаранинг вассалига айланганини кўрсатади.\nFinancial Times хабарига кўра, Башагининг ҳайдалишини унинг душманлари ва мухолифлари кўчаларда ҳавога ўқ узиб нишонлашганди\nБу воқеалардан бироз аввалроқ мамлакат шарқидаги Тобрукни қароргоҳ қилган Абдулла Соний бошчилигидаги муқобил ҳукумат ҳам истеъфога чиққанди.\nБу истеъфога ҳам Тобрукда ва Ҳафтар кучлари назоратидаги яна бир йирик шаҳар Бенғозида кенг кўламли намойишлар бошланиши сабаб бўлганди.\nИжтимоий ҳолатдан норозилик билдирган намойишчилар Ҳафтанинг Бенғозидаги штаб-квартирасига ўт қўйишган, унинг ал-Маждаги қароргоҳида тўқнашувлар бўлиб ўтган.\nНефть бўйича баҳслар\nТриполи остонасидаги мағлубиятга қарамай, айнан Ҳафтар раҳбарлигидаги Ливия миллий армияси мамлакатдаги асосий нефть конларини назорат қилишда давом этмоқда ва Ливия миллий ҳукуматини асосий даромад манбайидан маҳрум этмоқда.\nЖума куни Ҳафтар «фуқаролар фаровонлиги учун» ўз армияси назоратидаги ҳавзаларда янги нефть объектлари очилишини эълон қилди ва бу конлардан келадиган фойдани адолатли тақсимлашни талаб қилди.\nУ шунингдек хориждаги кучларнинг мамлакат ҳаётига аралашувини танқид қилди.\n«Мамлакатимизда мустамлакачилар ва террорчиларга ўрин йўқ. Биз ҳаёт эканмиз, Ливия бирлиги учун курашишда давом этамиз», деди генерал Туркиянинг Триполидаги ҳукуматга таъсири ва мамлакатга турклар томонидан олиб келиб жойлаштирилган суриялик жангариларга ишора қилган ҳолда.\nГенералнинг бу баёнотидан бир кун аввал Ливия миллий нефть корпорацияси Ливия миллий армиясини нефть иншоотлари блокадасига йўл қўйилмаслиги ҳақида огоҳлантириб, Ҳафтарни ер ости бойликларидан махфий музокараларда муҳим восита сифатида фойдаланишда айблаб чиққанди.\nҲафтар 2019 йили Москвадан Саррож билан келишувни тузмай кетиб қолганди / AFP\nКорпорация раҳбарияти Ҳафтар нефть терминалларига «Вагнер»нинг россиялик ёлланма жангчиларини жойлаштирган, деб ҳисобламоқда.\n«Биз Вагнер ёлланмаларига мамлакат нефть саноатида муҳим роль бажаришга йўл қўймаслигимиз керак», деган корпорация раҳбари Мустафо Саналла.\nКомпания пресс-релизида қандай музокаралар ҳақида гап кетаётганига ойдинлик киритилмаган, аммо Bloomberg агентлиги манбаси Ҳафтарнинг ўғилларидан бири ўтган ҳафтада Сочида Саррожнинг ўринбосари Аҳмад Майтик билан учрашгани ҳақида хабар берган.\nЖума куни Financial Times нашри блокаданинг бекор қилиниши Майтиг ва Ҳафтар учрашуви самараси экани ҳақида ёзиб чиқди.\nЛивия миллий келишув ҳукумати бош вазири ўринбосари келишув матнини эълон қилган, унда нефть қазиб олиниши ва ундан тушадиган даромад икки томон ўртасида тенг тақсимланишини назорат қилувчи махсус комиссия тузилиши кўзда тутилган.\nBloomberg нефть конлари тўсиб қўйилганидан Ливия бюджети 9 млрд доллар зарар кўргани ҳақида маълумот берган.\nМарокашдан Москвагача музокаралар\nЖеневадаги тинчлик музокараларидан ташқари, икки томонни яраштириш учун Марокаш, Миср ва Россия давлатлари ўз ҳудудида музокаралар майдони таклиф этган.\nШу ҳафтада Туркия ташқи ишлар вазири Мавлуд Човушўғли Россия ва Туркия Ливияда ўт очиш тўхтатилиши ва сиёсий жараёнлар бошланиши бўйича келишувга эришишга яқин экани ҳақида хабар берганди.\n«Ҳозир истиқболли вазият пайдо бўлди. Биз бу тинчлик жараёнини фаол равишда қўллашга ва унга ўз ҳиссамизни қўшишга ҳаракат қилмоқдамиз», деганди жума куни Россия ТИВ раҳбари Сергей Лавров.\nЗиддиятнинг икки томони ҳам қуролларини топширишга тайёр бўлмаган гуруҳларга таянади\nМосква бу зиддиятда бетараф эканини айтиб келади ва унда воситачи вазифасини бажаришга ҳаракат қилади, аммо БМТ экспертлари РФ қуролли кучлари эмбаргони бузган ҳолда Ливияга «Вагнер»нинг россиялик ёлланма аскарларини қўллаб-қувватлаш учун қурол-яроғ етказиб бериши ҳақида ҳисобот тайёрлашган.\nБМТнинг бошқа бир ҳисоботига кўра, Ҳафтар томонида 1,2 мингдан ошиқ россиялик ёлланма ҳарбийлар жанг қилиши маълум бўлган. BBC рус хизмати ушбу хусусий ҳарбий компания ҳарбийлари Ливияга 2018 йилда боришгани ҳақида маълумот берган.\nПрезидент Владимир Путин Ливияда россияликлар борлиги ҳақидаги саволга жавобан, бу ёлланма жангчилар Россия манфаатларига хизмат қилмаслигини айтган.\nРоссия – Ливия масаласидаги ҳаракатлари ва баёнотлари бир-бирига мос келмайдиган ягона хорижий давлат эмас. Ушбу зиддиятга алоқадор бўлган бошқа давлатлар ҳам Ливияда тинчликка эришилишини қўллаб-қувватлашларини билдиришади ва зиддиятни ҳал қилиш учун воситачилик бўлишга ҳаракат қилишади, аммо БМТ Туркия, БАА, Қатар ва бошқа минтақавий ўйинчилар ҳам қурол етказиб беришга қўйилган эмбаргони бузишганини қайд этган.\nБундан ташқари, экспертларнинг қайд этишича, на Триполидаги ҳукумат ва Ҳафтар бу урушда ўз коалициясидаги барча кучлар устидан тўлиқ назорат ўрната олган. Икки фронтда ҳам қуролларни ташлашга рози бўлмаган кўплаб гуруҳлар мавжуд.\nАйни вақтда 76 ёшда бўлган Ҳафтар Қаззофийнинг яқин кишиларидан бири бўлган, аммо у билан баҳслашиб мамлакатни тарк этган ва 20 йил мобайнида АҚШда истиқомат қилган, Қаззофий ағдарилгач мамлакатга қайтган ва ватанида мустақил сиёсий кучга айланишга қарор қилган.\n1970-йилларда у советларнинг Фрунзе номидаги ҳарбий академиясида таҳсил олган, 1990-йилларда эса Америка фуқаролигини олган. У 20 йил мобайнида Виржиния штатида, Марказий разведка бошқармаси офиси ҳам жойлашган Лэнгли шаҳрида яшаган.\nЭкспертларнинг прогнозларига кўра, Саррожнинг истеъфоси Ливия миллий келишув ҳукуматини кучсизлантириши ва Триполида қуролли кучларнинг таъсири кучайишига олиб келиши мумкин.\n«Бу амалда манёврларнинг янги босқичига старт берилишидир. Охир-оқибат бу Ливия ғарбидаги кучлар, хусусан, Ливия миллий келишув ҳукуматининг мақоми пасайишига олиб келади», деган Reuters агентлигига берган интервьюсида «Халқаро муносабатлар бўйича Европа кенгаши» тадқиқот маркази илмий маслаҳатчиси Тарик Магриси.\nБунинг аломатларидан бири сифатида Россияда Ливия миллий келишув ҳукумати бош вазири ўринбосари ва Ҳафтарнинг вакили ўртасида тузилган нефть бўйича келишув шартларини кўриш мумкин.\nГерманиядаги Халқаро муносабатлар ва хавфсизлик институти эксперти Вольфрам Лахер Financial Times нашрига берган интервьюсида бу келишувни Ҳафтарнинг талаблари қаршисида тўлиқ таслим бўлиш деб атаган.\nНидерландиядаги халқаро муносабатлар институти ходими Клингендал Жалил Аршауи ҳам ҳокимият алмашинуви Триполидаги ҳукумат таъсиридаги гуруҳларнинг ўзаро ички тўқнашувларига сабаб бўлиши мумкин деб ҳисоблайди.\n«Турли қуролли гуруҳлар билан боғлиқ муаммолар жиддийлашади», дейди Арашуи Reuters’га берган интервьюсида.\nТеннис мухлислари учун хушхабар: Истомин “Роланд Гаррос”да қатнашади


Қашқадарё вилоятида газ баллонлари нархи қанчадан сотилмоқда?\n18:25 / 05.04.2016\n20 кг.ли 55 литрли бир дона маиший газ баллонлар нархи етказиб берилаётган манзилнинг йўл харажатларига боғлиқ бўлиб, бу 7 минг сўмдан 13 минг сўмгача фарқ қилади. Бу ҳақда “Ўзтрансгаз” АКнинг ахборот хизмати ходими Азамат Тўраев маълумоти асосида “Даракчи” нашри ёзмоқда.\n— Қашқадарё вилоятининг ўзидан газ ишлаб чиқарилишини инобатга олсак, бу ҳудудда етказиб берилаётган бир дона маиший газ баллонлар нархи 7 минг сўмни ташкил этади, — дейди Азамат Тўраев. — Агар Республикамизнинг олис ҳудудларини назарда тутадиган бўлсак, йўл харажатлари ҳисобидан бир дона маиший газ баллони нархи 13 минг сўмгача бўлади.\nМаълумот учун: 2014 йилда Республика ҳудудида 20 та суюлтирилган газ тўлдириш шохобчалари (ГТШ) ишга туширилган 2015 йилга келиб улар сони 14 тага кўпайди.


АҚШ Афғонистондаги қўшинларини Марказий Осиё давлатларига жойлаштирмоқчи - Zamin.uz\nВашингтон Афғонистондан олиб чиқиб кетадиган қўшинларини жойлаштириш учун вариантларни кўриб чиқмоқда, рўйхатда энг биринчи бўлиб Ўзбекистон ва Тожикистон турибди. Бу ҳақда The Wall Street Journal ўз манбалари асосида хабар бермоқда, деб ёзади «РБК».\nҚўшинларини ушбу мамлакатларга жойлаштириш орқали АҚШ Афғонистонда юз бераётган воқеаларга тезкор жавоб қайтариш имкониятига эга бўлади, чунки улар Афғонистон билан чегарадош. Аммо Россиянинг минтақадаги кучли иштироки, Хитойнинг у ердаги ўсиб бораётган иштироки ҳамда АҚШнинг ушбу мамлакатлар билан кескин муносабатлари у ерга ўз базаларини жойлаштириш режаларини мураккаблаштириши мумкин. Шу билан бирга, Ўзбекистон ва Тожикистонга ҳозирча ҳеч қандай расмий сўров юборилмаган. Ҳозирча бу вариант АҚШ Мудофаа вазирлиги, Давлат департаменти ва Оқ уй томонидан кўриб чиқилмоқда.\nАмерика ҳарбий қўмондонлиги қўшинлар, дронлар, бомбардимончи самолётлар ва артиллерияни жойлаштириш режалаштирилаётган базалар Афғонистон ҳукуматини қўллаб-қувватлашини ва «Толибон» ҳаракати учун тийиб турувчи омил бўлиб хизмат қилишини хоҳламоқда, деб ёзади газета. Қўшинлар, масалан, Кобулдаги Америка элчихонасига уюштирилган ҳужумга жавоб кўрсатиш учун Афғонистонга яқин жойлашиши керак, дея аниқлик киритади у.\nБазаларни жойлаштириш учун вариантлар сифатида, шунингдек, араб мамлакатлари ва денгиздаги ҳарбий-денгиз кучлари кемалари ҳам кўриб чиқилмоқда. Агар Афғонистон билан қўшни мамлакатларга қўшин жойлаштириш имконсиз бўлиб чиқса, у ҳолда ушбу вариантлар ўрганиб чиқилади.\nWSJ эслатишича, май ойида АҚШнинг Афғонистон бўйича махсус вакили Залмай Ҳалилзад Ўзбекистон ва Тожикистонга ташриф буюрган эди. Нашр маълумотларига кўра, у Афғонистондаги вазиятни муҳокама қилган. Газета манбаси айтишича, Ўзбекистон ва Тожикистон минтақада зўравонлик тарқалиши эҳтимолидан хавотирда.\nАфғонистонда юз бераётган урушдаги иштирокининг бошида АҚШ Ўрта Осиёда ўз базаларига эга эди. Улардан бири Ўзбекистонда, иккинчиси эса Қирғизистонда жойлашган эди. Аммо 2005 йилда америкаликлар Ўзбекистонни тарк этди, қарийб ўн йилдан кейин Қирғизистондан ҳам кетди.\nВашингтон Афғонистондан ўзининг 2001 йилдан буён бўлиб турган қўшинларини олиб чиқиб кетишга бир неча марта ваъда берган. Апрелда Жо Байден буни 2001 йил 11 сентябрь терактларига 20 йил тўладиган санагача амалга оширишни ваъда қилганди.\nАҚШ 2011 йилдан буён Афғонистондаги ҳарбий контингентини аста-секинлик билан камайтиришни бошлади ва 2014 йилда асосий жанговар кучларни чиқариб кетди.\nМамлакатни НАТО кучлари ҳам тарк этиши керак, улар Афғонистонда ҳарбий бўлмаган миссия доирасида бўлиб турибди. Ўтган ҳафта Европадаги иттифоқдошлари АҚШдан НАТО кучларига Афғонистонни тарк этиш учун вақт бериш мақсадида ўз қўшинларини олиб чиқиб кетишни кечиктиришни сўради.\nМаълумот учун, Ўзбекистон Мудофаа доктринасининг 10-бандида «Ўзбекистоннинг мудофаа соҳасидаги сиёсати қуйидаги принципларга асосланган: ўз ҳудудида чет эл ҳарбий базалари ва объектларининг жойлаштирилишига йўл қўймаслик; Қуролли Кучларнинг хориждаги тинчлик ўрнатиш билан боғлиқ операцияларда ва ҳарбий можароларда иштирок этмаслиги», — дейилган. “Замин” янгиликларини “Facebook”да кузатиб боринг\nЯнгиликлар » Дунё » АҚШ Афғонистондаги қўшинларини Марказий Осиё давлатларига жойлаштирмоқчи


«ПАХТАКОР» КУБОК СОҲИБИ\nФутбол бўйича Ўзбекистон кубоги учун баҳслар якунланди. Финалда Тошкентнинг «Пахтакор» ҳамда Олмалиқнинг АГМК жамоалари ўзаро куч синашди.\nМамлакат кубоги учун ўтган йилги финал баҳси ҳам айнан шу жамоалар ўртасида кечган ва унда АГМК муваффақият қозонганди. «Локомотив» стадионида бўлиб ўтган бу йилги финал учрашуви «Пахтакор»нинг катта устунлиги остида кечди. Черан томонидан урилган 3 та гол ўз тарихидаги 15-марта финалда иштирок этган «Пахтакор»га 12-ғолибликни тақдим этди. Ярим ҳимоячи Драган Черан эса Ўзбекистон кубоги тарихида «финалда хет-трик қайд этган биринчи футболчи» бўлди.\n«Пахтакор» – АГМК – 3:0. Голлар: Драган Черан 31, 61 (пенальтида), 77 дақ.\nЯна бир эътиборли жиҳат, ўз тарихида 12 марта мамлакат чемпионлигини қўлга киритган «Пахтакор» 12-марта Кубок соҳибига ҳам айланди. «Пахтакор» ва АГМК жамоаларини олдинда яна бир ўзаро тўқнашув кутяпти. Юртимизда илк бор ташкил этилган Лига кубоги учун финал баҳси 30 ноябрь куни айнан шу жамоалар ўртасида кечади.


Наманганлик Бурҳон ака ҳозирда Қозоғистонда мардикорлик қилади. У киши миллионлаб ўзбеклар Россия, Қозоғистон ва бошқа юртларда сарсон бўлиб юргани ҳақида куйиниб гапирди.\n- Мен ўзим Наманганданман. Исмим Тошпўлатов Бурҳон. Четга чиқиб юриш қачонгача давом этади? Бу сарсон-саргардонликнинг нима кераги бор? Масалан¸ ўзимизда иш йўқ. Ўқишга кирай десанг ҳам пул етмайди. Пул ҳамма ëқ. Ўйланаверасиз¸ ўйланаверасиз. Тўрт-беш йилдан бери четдамиз. Мана тугаб қолар¸ ана тугаб қолар¸ деймиз. Кимга кераги бор экан бунақа юришнинг? Ҳали Қозоғистон¸ ҳали Россия¸ ҳали бошқа жой. Кимлардир Россияда қийналиб юрибди¸ дейди Бурҳон ака.\nОзодлик билан суҳбат давомида Бурҳон ака, Қозоғистондан аввал Россияда ишлагани ва бир неча марта қул қилиб сотиб юборилгани, ҳозирда у ерда қолиб кетган шериклари тақдиридан ташвишда эканини ҳам қўшиб ўтади.\n- Мана мен Россиядан яқинда келдим. Анча қийинчиликларни бошимиздан ўтказдик. Ундан бунга мол каби сотилиб юрдик. Бир амаллаб уйга келиб олдикда. Шерикларимиз қолган у ëқда. Уларнинг қандай аҳволда эканлигини бимайман. Эркак киши¸ ўзи айтиш керакмаску¸ кимгадир айтиши керакда шуни. Биз шу ҳолатда юрдик. Умуман биздан баттар аҳволда юрганлар ҳам бор. Кўчада ëтиб юрганлар бор. Ўзбеклар хўрда. Бир бурда нонга зор бўлган кунларимиз бўлди. Бошқалар умуман совуқда¸ қишда¸ қорда кўчада ëтибди. Ҳозир ҳам шерикларимиз қолган. Биз қўлдан келганча бир нарса қилиб чиқиб келдикку¸ билмайман уларнинг ҳоли нима кечди, дейди мардикор тингловчимиз.\nОзодлик телефонига қўнғироқ қилиб¸ ўз рақамини қолдирган тингловчиларимиздан яна бири Москвада мардикорлик қилади. Карим Мамараҳимов исмли суҳбатдошимиз асли Тожикистонниг Шаҳритузидан. Россияда тожикистонликлар қийналиб қолса¸ Тожикистон элчихонасидан қандайдир ёрдам олиши мумкин, ўзбекистонлик мардикорлар эса ҳеч кимга керак эмас, дейди ўзбеклар ҳолига куюниб Карим ака.\n- Мана тўрт йилдан бери Москвадаман. Мен бир базада қоровул бўлиб ишлайман. Олдимизда қурилиш ишлари кетади. Ўзбекистон¸ Тожикистондан келиб ишлайдиган болаларнинг аҳволи жуда ҳам оғирда. Олти ойлаб ойликларини ололмасдан юришади. Ҳаттоки ейишга нони йўқ. Ҳозир қандайдир ҳаяжондаман.\nОлти ой ишлаб¸ бир сўм пул олмасдан шу ердан зор-зор қақшаб чиқиб кетишганини кўрдим. Мана шулар тўғрисида қурувчилар билан учрашув бўлса¸ уларнинг ҳаëтидан хабар олиб турса. Бизнинг Тожикистон элчихонаси мана шу ишларга аралашиб¸ ëрдам бериб келаëтганини эшитаяпман. Ўзим ҳам кўрдим. Ўзбекистон элчихонаси ҳам мана шундай ишларни қилса дейман.\nМен ўзим асли тожикистонликман. Шаҳритузданман. Ўзбекистонлик болалардан “Сизларга Ўзбекистоннинг элчихонаси ëрдам қиладими?” деб сўрасам¸ “Йўқ. Ҳеч кимнинг иши йўқ. Биздан хабар ҳам олмайди” дейди. Улар ҳеч кимга кераксиз бўлиб қолган. Мен ўзим ўзбек бўлганлигим учун ичим ачишиб кетадида.\nМана ҳозирги кунда Москванинг Қозон вокзалида тартибсизликлар жуда кучайган. Ўзимизнинг ўзбек-тожик болалар кетаëтган болаларнинг юкларини¸ сумкаларини 50 метр жойга олиб бориш учун 1000-2000 сўм пулларини тортиб олишар экан. Бермасангиз ҳам мажбур тортиб олишар экан. Мен буни кўраяпман¸ эшитаяпман. Биз ҳам болаларни кузатгани борамизда. Мана шуларни гапирмоқчи эдим, дейди миллатдошлари тақдиридан куйиниб тожикистонлик ўзбек мардикори.\nСамарқанддан қўнғироқ қилган тингловчимиз Нодирбек, бу йил олий маълумотли бўлиш илинжида ҳаракат қилаётган минглаб абитуриентлардан бири. Нодиржон икки йилдан бери Самарқанд давлат университети хорижий тиллар факультетига ҳужжат топширади. Ўтган йили давлат тестидан бир кун аввал баъзи домлалар тест калитларини сотгани боис имтиҳонга яхши тайёргарлик кўрганларнинг кўпчилиги кира олмади, бу йил ҳам шунақа ҳолат такрорланишидан ҳадиксираяпман, дейди Нодирбек.\n- Менинг исмим Нодир. Мен абитуриентман. Бу йил ҳам Самарқанд давлат чет тиллар институтига ҳужжат топширганман. Бир-иккита маълумотлар сўрамоқчи эдим. Тест маркази ҳар йили жавобларни чиқариб бераяптида. Шуни бу йил ҳам чиқарадими ëки йўқми¸ шу ҳақда махсус эшиттириш...\nОзодлик: Ниманинг жавобларини чиқариб бераëтган эди?\nНодир: Мана ўзлари фанлар бўйича савол тузадику. Ўшани 1 август куни x-вариант қилиб чиқариб¸ сотиб юбораяпти. Шунинг эвазига кўп тайëргарлик кўрган болалар йиқилаяпти. Кимда шу жавоблар бор бўлса¸ ўқишга кириб кетаяпти. Тайëрланиб юрган болалар унчалик ишлолмайдида. X-вариант олиб ишлайдиганларникида 35-36 тўғри жавоб чиқади. Тайëрланиб юрганлар унчалик жавоб чиқара олмайди. Шунинг эвазига кўп болалар йиқилаяпти.\nОзодлик: Сиз неча йилдан бери топширасиз?\n- Бу йил иккинчи йилим. Ҳозирдан болалар “сотамиз¸ у ëқ¸ бу ëқ” деяптида. “Душанба куни чиқади. Олсанг¸ 500-700 доллар” деяпти. Жуда кўп ўйинлар бўлаяптида. Масалан¸ билими кучли домлалар ëки болаларга телефон беришади ва улар телефон ëрдамида ишлаб беришади. Шунақа ўйинлар кўпроқ бўлаяптида. Ана шулар камайса¸ ўқишга билими бор болалар ўтардида. Икки-уч йил тайëргарлик кўриб юрган болалар ҳам кўп йиқилаяпти.\n1 август куни имтиҳон бўлади. Шундан бир кун олдин кечаси x-вариантни чиқариб юборади. 1 август куни эрталаб соат 04.00-05.00 ларда сотиб оламан деган болаларга¸ шу билан шуғулланадиган болалар ëки домлаларга сотади. Бу нарса имтиҳон куни эрталаб тарқатилади, дейди республика тест марказидаги қонунбузарликлар боис имтиҳондан аввал ҳаяжонланаётган Нодирбек.\nНодирбек ва у каби Ўзбекистон маориф тизими¸ хусусан олий ўқув юртларига кириш жараëнидаги порахўрлик ва қонунбузарликлардан қаттиқ ташвишга тушаëтган абитуриентлар таклифини инобатга олган ҳолда¸ келажак кунларда бу муаммони атрофлича ëритишга уринамиз.\nУнгача эса¸ Сиз азиз муштарий ҳам ўз фикр-мулоҳазаларингиз¸ атрофи-яқинингиздаги воқеалар ҳақда бизга мактуб йўлланг¸ ëхуд сим қоқинг - Озодликнинг эркин микрофони Сиз учун доим очиқ. Марҳамат¸ +420 602 612 713 рақамига қўнғироқ қилинг ëхуд SMS хабарлари йўлланг. Қўнғироқ ва хабарларингизни кутиб қоламиз.


01.04.2020 11:20 0 6939\nЖонс Хопкинс университети маълумотларига кўра, АҚШда бир кунда рекорд даражада – 865 киши COVID-19 коронавируси оқибатида вафот этди.\nУшбу кўрсаткич коронавирус тарқалганидан буён дунёдаги энг юқори кўрсаткич бўлди.\nВирус оқибатида АҚШда жами 3900 киши вафот этган ва қарийб 190 минг киши инфекция юқтиргани аниқланган. Беморларни аниқлашнинг энг юқори чўққиси ҳам охирги кунда содир бўлди – шифокорлар беморлар сони 26,4 минг кишига кўпайганини қайд этишди.\nАввалроқ, АҚШ президенти Доналд Трамп келгуси ҳафталарда ўлимлар сони энг юқори чўққисига чиқиши кутилаётганини айтиб ўтганди.


Янги авлод Land Rover Defender йўлтанламаси машҳур Британия савдо белгисининг тарихидаги техник жиҳатдан энг мукаммал машинаси бўлади. Бу ҳақда Autocar нашрига Jaguar Land Rover (JLR) гуруҳи раҳбари Ральф Спет маълум қилди.\nЯнги «Дефендер» тўлиқ алюминийдан ясалган платформа негизида барпо этилади. У тузилишига кўра, Range Rover ва Range Sport ҳамда тўртинчи авлод Land Rover Discovery шассисига ўхшаб кетади. Йўлтанламас стандарт ва узайтирилган ғилдириклар базасига эга бўлади.\nЯнги Discovery’дан шунингдек, пўлат пружиналарга эга модернизация қилинган мустақил подвеска олинади. Бироқ, унинг олд ва орқа ўлчами бирмунча қисқа бўлгани боис, «Дефендер»ни ноқулай йўлларга энг мослашган воситага айлантиради.\nДвигателлар қаторига икки литрли бензинли ва Ingenium оиласига кирувчи дизелли “тўртлик”, бундан ташқари атмосферали ва компрессорли V6 агрегатлари киради.\nЯнги авлод Defender’нинг аҳоли учун ва оғир йўллар учун мўлжалланган намуналари ҳам ишлаб чиқилади.\nJLR раҳбарининг баёнот беришича, ушбу моделнинг барча муҳандислик ишлари якунланган ва компания «Дефендер»ни йўлларда синаш ишларини бошлаб юборган. Спетнинг айтишича, йўлтанламас дизайни кишини лол қолдирувчи даражада жуда\nLand Rover Defender аввал тахмин қилинганидан бир йил кечроқ, 2019 йилда намойиш этилади.\nБуюк Британия Land Rover Defender Jaguar Land Rover


16:40 / 30.11.2017\n«Саутҳэмптон»га қарши ўйиндан сўнг, «Манчестер Сити» устози Пеп Гвардиола майдонга югуриб чиқди ва меҳмонлар жамоаси ҳужумчиси Нэйтон Редмондга ташланиб қолди. Бу ҳолат видеосида футболчи мураббийга нисбатан ўзини сокин тутишга уринган бўлса-да, Гвардиола жуда эмоционал тарзда Редмондга бир нарсаларни тушунтиришга уринганини кўриш мумкин.\nЎйиндан кейинги матбуот анжуманида журналистлар каталониялик мураббийдан бу ҳақида ҳам сўрашди.\n«Мен Редмондга «сен ажойиб футболчисан» дедим. «Саутҳэмптон» таркибида жуда иқтидорли ижрочилар бор. Редмонд ҳам ҳар қандай рақиб билан жуда хавфли. Лекин улар футбол ўйнашни негадир истамадилар. 9-дақиқадан бошлаб вақтни чўзишди. Мен шунчаки, уларнинг ўйнашларини истагандим» – деди Гвардиола.\nҚўйидаги видеони Гвардиоланинг тилидан дубляж қилинса, жуда кулгили ҳолат бўлиши табиий. Аслида мураббий ҳаддан ташқари жаҳл билан ва салбий оҳангда гапиргани кўриниб турибди.\nСаутҳэмптон Манчестер Сити Хосеп Гвардиола Нейтон Редмонд